text:
शासकीय कर्मचारी-अधिकाऱ्यांना १० टक्के ऑक्सीजन बेड प्राधान्याने उपलब्ध करून द्या… | Breaking Malvani
Home कोकणातील ताज्या बातम्या शासकीय कर्मचारी-अधिकाऱ्यांना १० टक्के ऑक्सीजन बेड प्राधान्याने उपलब्ध करून द्या…
शासकीय कर्मचारी-अधिकाऱ्यांना १० टक्के ऑक्सीजन बेड प्राधान्याने उपलब्ध करून द्या…
महाराष्ट्र राज्य महसूल कर्मचारी संघटना;विविध मागण्यांसाठी जिल्हाधिकाऱ्यांना निवेदन…
सिंधुदुर्गनगरी ता.०१: कोविड -१९ शी लढा देणाऱ्या शासकीय कर्मचारी,अधिकारी यांच्यासाठी रुग्णालयांमध्ये ऑक्सिजनयुक्त १० टक्के खाटा प्राधान्याने उपलब्ध ठेवाव्यात.शासन निर्देशानुसार कार्यालयांमध्ये कर्मचाऱ्यांची मर्यादीत उपस्थिती ठेवावी.यासह विविध मागण्यांचे निवेदन आज महाराष्ट्र राज्य महसूल कर्मचारी संघटनेच्या वतीने जिल्हाधिकारी याना सादर करण्यात आले.
महाराष्ट्र राज्य महसूल कर्मचारी संघटना सिंधुदुर्ग च्या वतीने जिल्हाधिकारी के मंजू लक्ष्मी याना देण्यात आलेल्या निवेदनात म्हटले आहे की, कोविड १९ चा प्रार्दुभाव विचारात घेता सिंधुदुर्ग जिल्हा रेड झोन मध्ये असून मृत्यू दर देखील जास्त आहे .अशावेळी शासनाकडील मार्गदर्शक सूचनांनुसार आवश्यकतेनुसार शासकीय कार्यालयातील कर्मचाऱ्यांची उपस्थिती मर्यादित ठेवावी. कोविड योद्धा महसूल कर्मचारी व त्यांच्या कुटुंबियांच्या साठी रुग्णालयांमधील ऑक्सिजनयुक्त १० टक्के खाटा प्राधान्याने उपलब्ध होण्यासाठी आरक्षित ठेवाव्यात. अभ्यंगताना कार्यालय मध्ये प्रवेश देत असताना अतिमहत्त्वाच्या कामाव्यतिरिक्त अन्य अभ्यागतांना कार्यालयांमध्ये प्रवेशास बंदी करावी. तसेच अतिमहत्वाच्या कामा करिता येणाऱ्या अभ्यागतांना आर टी पी सी आर टेस्ट निगेटिव्ह अहवाल सोबत बाळगणे बंधनकारक करावे. तसेच अभ्यंग ताना प्रवेशावेळी थर्मल स्क्रिनिंग करण्यात यावे. महसूल कर्मचारी यांना कोरोना काळामध्ये वेगवेगळ्या पथकांमध्ये नियुक्त्या देण्यात आल्या असून हे कर्मचारी बाहेरील व्यक्तींच्या संपर्कात येत असल्याने व घरातील वयोवृद्ध व लहान मुलांच्या संपर्कात येत असल्याने संबंधित कर्मचाऱ्यांच्या कुटुंबीयांमध्ये सुरक्षिततेची भावना निर्माण होण्याकरिता महसूल कर्मचाऱ्यांच्या कुटुंबातील व्यक्तींचे लसीकरण प्राधान्याने आगामी १५ दिवसांमध्ये करण्यात यावे. यासाठी आपल्याकडून सूचना देण्यात याव्यात. अशा मागण्या या निवेदनातून महसूल कर्मचारी संघटनेच्या वतीने करण्यात आल्या आहेत.
यावेळी कर्मचा-यांच्‍या समस्‍यांकडे प्राधान्‍याने लक्ष देणार असल्‍याचे जिल्‍हाधिकारी के मंजु लक्ष्मी यांनी आश्‍वासन दिले. तर यावेळी महसूल कर्मचारी संघटनेच्‍या वतीने नागरिकांना अत्‍यंत महत्‍वाच्‍या कामाकरिताच कार्यालयामध्‍ये यावे, तसेच स्‍वत:ची काळजी घ्यावी. असे संघटनेच्‍या वतीने आवाहन करण्यात आले .
यावेळी महाराष्‍ट्र राज्‍य महसुल अधिकारी कर्मचारी संघटनेचे सत्‍यवान माळवे, अशोक पोळ, स्‍वप्निल प्रभु, शाम लाखे, दिपक परब आदी पदाधिकारी हजर होते.


text:
ील अतिशय सुव्यवस्थित, नीटनेटके असून सेवेकरी प्रेमाने भक्तांना जेवायला वाढतात.
पंढरपूर येथे प्रतिवर्षी शेगावहून आषाढी वारीला गजानन महाराजांची पालखी जाते.
संदर्भ
नोंदी
श्री गजानन विजय या ग्रंथामधे त्यांचे चरित्र दासगणू महाराज यांनी लिहून ठेवले आहे. हा ग्रंथ महाराष्ट्रात खूप लोकप्रिय आहे. त्याचे भक्तिभावाने पारायण केल्यास इच्छित मनोरथ पूर्ण होतात असा भक्तांचा विश्वास आहे.
साहित्य संमेलन
संत गजानन महाराज साहित्य संघाच्यावतीने 'गजानन महाराज साहित्य संमेलन' भरते.
 रिसोड येथे असे तिसरे गजानन महाराज साहित्य संमेलन १५ नोव्हेंबर २००९ रोजी भरले होते. अध्यक्षस्थानी डॉ. बलभीमराज गोरे होते.
 गजानन महाराज भक्त संमेलन नावाचेही एक संमेलन खर्डी (शहापूर-ठाणे जिल्हा) येथे ६ (की १०?) नोव्हेंबर २०१९ रोजी भरले होते.
 गजानन महाराज भक्त संमेलन नावाने एक संमेलन वसमत (ता. वसमत, हिंगोली जिल्हा) येथे 26 व 27 नोव्हेंबर २०22 रोजी भरले.
गजाजन महाराजांवरील मराठी पुस्तके
 Gajanan Jeevani (इंग्रजी, सावनी विभास)
 श्री गजानन महाराज चित्रदर्शन, एकूण १२ भाग (ई-बुक, नचिकेत प्रकाशन)
 संतकवी दासगणू महाराज आशिर्वादित श्री गजानन महाराज भक्तिविजय (मनोहर मिसार)
 गजानन महाराजांच्या गोष्टीपासून काय बोध घ्याल? (वसंत गोगटे)
 श्री गजानन विजय : कथासार आणि उपासना (चिंतामणी देशपांडे)
 गणीं गण गणांत बोते (नचिकेत प्रकाशन)
 गणीं गण गणांत बोते (ल.ह. पाठक, पद्मगंधा प्रकाशन)
 परब्रम्ह आले घरा ! (जितेंद्र ठाकूर)
 राणा शेगावीचा (जनार्दन ओक)
 शेगावीचा योगीराणा (कादंबरी, लेखिका - लीला गोळे)
 शेगावीचा राणा (विवेक दिगंबर वैद्य)
बाह्य दुवे
अधिकृत संकेतस्थळ
हिंदू संत
मराठी संत
संत

dataset: wikimedia/wikipedia


text:
दिसतो. कॉरीडॉरच्या दुसर्‍या टोकाला म्हणजे लिफ्टच्या अगदी विरुद्ध बाजुस जिना आहे. मी लिफ्टमधुन बाहेर पडलो आणि पडताना माझे समोर लक्ष गेले. एक व्यक्ती बाईंच्या घरातुन घाई-घाईने बाहेर पडली आणि जवळ जवळ पळतच जिन्याकडे गेली. अंधार होता पण मी त्या व्यक्तीला ओळखले. ते निंबाळकर होते...........!"
गोडबोले एक क्षणभर थांबले. त्यांनी व्याकुळ नजरेने वैद्यांकडे बघितले. तीचा अर्थ ओळखुन वैद्यांनी टेबलवर ठेवलेला पाण्याचा ग्लास त्यांच्या हातात दिला. गोडबोलेंनी एका दमात ग्लासमधले सगळे पाणी संपवले आणि कृतज्ञतेने वैद्यांकडे पाहत आपले बोलणे पुढे कंटीन्यु केले....
"खरे तर तो माझा सगळ्यात मोठा गैरसमज होता. आता मला जाणवतेय की ती व्यक्ती निंबाळकर नसुन, त्याच्याइतक्याच उंचीची, शरीरयष्टीची कोणी दुसरीच व्यक्ती होती."
गोडबोलेदादांनी बोलता बोलता एकदा निंबाळकरांकडे नजर टाकली आणि लगेच कोपर्‍यात बसलेल्या शशांक कडे. त्याच्या डोळ्यातील भाव वाचण्याचा प्रयत्न करणार्‍या इन्स्पे. वैद्यांना त्यामागचा भाव लगेच लक्षात आला. शशांकची शरीरयष्टी साधारण निंबाळकरांसारखीच होती. उंची जवळपासच एकच...........!
"असो!" गोडबोलेंनी पुन्हा पुढे बोलायला सुरुवात केली.
"तर ते निंबाळकर असणे शक्य नाही कारण ताजच्या स्टाफच्या आणि डॉ. बापटांच्या साक्षीनुसार निंबाळकर त्यावेळी ताजला होते. पण बहुतेक कपडे आणि समान शरिरयष्टीमुळे माझ्या डोळ्यांना धोका झाला असावा. मी चमकलो. आधी नकार दिलेले निंबाळकर या वेळी इथे काय करत होते. मी गडबडीत बाईंच्या घरात शिरलो. तिथले दृष्य धक्कादायकच होते.बाई दारामागेच पडलेल्या होत्या. त्यांच्या डोक्यातुन बराच रक्तस्त्राव झालेला दिसत होता. मी जवळ जावुन पाहीले बाई मृत झाल्या होत्या. इथे काहीतरी नक्केच घडले होते ज्यामुळे निंबाळकरांच्या हातुन बाईंचा खुन झाला असावा. आजुबाजुला झटापटीच्या खुणा होत्या. बाईंच्या हातात निंबाळकरांनी किंवा त्या विवक्षित व्यक्तीने मघाशी अंगावर घातलेल्या शर्टाचा कॉलरचा एक तुकडा अडकलेला होता. काय झाले होते ते कळायला मार्ग नव्हता पण एक गोष्ट नक्की होती की त्या व्यक्तीची बाईंशी झटापट झाली असावी आणि त्यातच बाईंचा मृत्यु झाला असावा. मला काही सुचेचना. निंबाळकरांसारखा सज्जन माणुस एका व्यक्तीच्या खुनास प्रवृत्त होतो तेव्हा नक्कीच काहीतरी सबळ कारण असणार होते. क्षणभर मला काहीच सुचेना.
साहेब, निंबाळकरांचे खुप उपकार आहेत माझ्यावर. माझी मानसकन्या भैरवी, माझ्या एकाकी आयुष्याचा एकमेव सहारा, माझी दत्तक मुलगी आज जिवंत आहे ती तिच्या आजारपणात निंबाळकर साहेबांनी केलेल्या मदतीमुळेच. निंबाळकर विनाकारण कुणाचा खुन करणार नाहीत याची खात्री आहे मला. आणि जरी केला असता तरी त्यांचे उपकार फेडण्याची ही नामी संधी होती. आज ना उद्या पोलीस निंबाळकरांपर्यंत पोचलेच असते. कृपया हे समजुन घ्या की मी त्या खुनी व्यक्तीला निंबाळकरच समजुन चाललो होतो. शेवटी मी मनाशी निर्णय घेतला. शक्यते सर्व प्रयत्न करुन मी निंबाळकरांना वाचवणार होतो. मी मनाशी निर्णय घेतला आणि बाईंच्या हातातला शर्टाचा तुकडा काढुन घेतला. शक्य तेथील सर्व फिंगरप्रिंटस नष्ट केले आणि त्या ठिकाणी स्वतःच्या खुणा सोडल्या. तिथुन बाहेर पडताना मुद्दाम समोरचा पानवाला व इतर काही जणांना भेटलो. बाईंच्या गाण्याबद्दल बोललो. अगदी पोलीसांनादेखील मीच फोन करुन खुनाची माहिती दिली. तेव्हा माझ्या व्यतिरिक्त आणखीही कुणी निंबाळकरांना पाहीले असण्याची शक्यता होती. पण त्यावेळी बराच अंधार पडला होता. म्हणुन मी अंधाराचा फायदा घ्यायचे ठरवले. मी ठरवले की पोलीसांना जबाब देताना मी शशांकचे नाव घेइन. शशांक दिल्लीत होता हे मला माहीत नव्हते. पण खुनाचा आरोप मी स्विकारला होता आणि खुनाच्या वेळी शशांक तिथे नव्हता हे ही मी आधीच कबुल केलेले होते. मला वाटले की पोलीसांचे लक्ष भरकटवण्यासाठी एवढे पुरेसे होते. फार काय झाले असते, तर शशांक नाही म्हणत राहीला असता, मी माझ्या जबाबावर कायम राहीलो असतो. पोलीस भरकटले असते. तेच मला हवे होते. आणि मुळात मला वाटले होते एकदा पोलीसांना खुनी मिळाला की ते शोध घेणे सोडुन देतील. माझा हेतु बर्‍यापैकी सिद्धह

config: mr


विकास दुबेच्या एन्काऊंटरवर IAS अशोक खेमक यांनी दिली प्रतिक्रिया, म्हणाले – 'संपुर्ण पोलिस दल जे करू शकलं नाही ते एका निशस्त्र नागरिकानं केलं'
भोपाळ : वृत्तसंस्था – कुख्यात गुंड विकास दुबे याच्या एन्काऊंटरनंतर आता विविध प्रश्न उपस्थित होत आहेत. कॉंग्रेसबरोबरच भाजपच्या नेत्या उमा भारती यांनीही विकास दुबे याच्या एन्काऊंटरबाबत मध्य प्रदेश प्रशासनाला अनेक प्रश्न विचारले आहेत. तसेच आयएएस अधिकारी अशोक खेमका यांनीही सोशल मीडियावर गुंड विकास दुबे याच्या एन्काऊंटर संदर्भात आपले मत व्यक्त केले आहे.
अशोक खेमका यांनी ट्विट केले की, उज्जैन महाकाल मंदिरातील निशस्त्र खासगी सुरक्षा रक्षकाने कुख्यात डॉनला पकडले. यानंतर मध्य प्रदेश पोलिसांकडे सोपवण्यात आले होते. ते पुढे म्हणाले की, जे पूर्ण पोलिस फोर्स करू शकली नाही, ते एका नि:शस्त्र नागरिकाने करून दाखवले. तो खरा नायक नाही का?
खरंतर, विकास दुबेला अटक करण्यासाठी उत्तर प्रदेश, बिहार, राजस्थान, दिल्ली, हरियाणा आणि मध्य प्रदेशातील पोलिस सतर्कतेच्या मार्गावर होते. त्याचा शोध घेण्यासाठी पोलिसांपेक्षा शंभरहून अधिक पथकं सतत उत्तर प्रदेशात छापा टाकत होती. असे असतानाही तो दिल्ली आणि फरीदाबाद मार्गे मध्य प्रदेशातील उज्जैनला पोहोचला. गुरुवारी सकाळी तो महाकालच्या मंदिरात पूजा करण्यासाठी जात होता. यावेळी एका सुरक्षा रक्षकाने त्याला ओळखले. त्यानंतर पकडल्यावर त्याला मध्य प्रदेश पोलिसांच्या ताब्यात देण्यात आले. त्यानंतर मध्य प्रदेश पोलिसांनी यूपी एसटीएफकडे विकास दुबेला सोपवले. शुक्रवारी सकाळी उज्जैनहून कानपूरकडे जाताना एसटीएफच्या चकमकीत विकास दुबे ठार झाला.
उज्जैन महाकाल मंदिर के एक निहत्थे निजी सुरक्षा कर्मी ने खूंखार डॉन को पकड़ मध्य प्रदेश पुलिस को सौंपा था। जो पूरी पुलिस फोर्स नहीं कर पाई, उसे एक निहत्थे नागरिक ने कर दिखाया। क्या वह असली नायक नहीं है?
— Ashok Khemka (@AshokKhemka_IAS) July 11, 2020
गुंड विकास दुबे याच्या एन्काऊंटर प्रकरणात माजी मुख्यमंत्री उमा भारती आणि दिग्विजय सिंह यांची समान भाषा ऐकली जात आहे. विकास दुबे याच्या एन्काऊंटर नंतर उमा भारती यांनी उज्जैनमधील प्रवेशाबद्दल विचारलेल्या प्रश्नांना दिग्विजय सिंह यांनी पाठिंबा दर्शवला आहे. दिग्विजय सिंह यांनी उमा भारती यांचे प्रश्न पूर्णपणे बरोबर असल्याचे सांगत म्हटले आहे की, भाजपमध्ये कोणी उमा भारती यांच्या प्रश्नांची उत्तरे देईल असे त्यांना वाटत नाही.
वास्तविक १० जुलै रोजी विकास दुबेला उज्जैन येथून अटक केल्यानंतर कानपूरला नेले जात होते, तेव्हा त्याचा एन्काऊंटर केला गेला. कॉंग्रेसचे सर्व नेते एन्काऊंटरवर प्रश्न उपस्थित करत होते. दरम्यान उमा भारती यांनी एका ट्वीटद्वारे कॉंग्रेस नेत्यांद्वारे उपस्थित केलेल्या प्रश्नांना पाठिंबा दर्शवला. उमा भारती यांनी लिहिले की, या प्रश्नांवर त्या मध्य प्रदेशचे मुख्यमंत्री शिवराजसिंह चौहान आणि गृहमंत्री नरोत्तम मिश्रा यांच्याशी चर्चा करतील.
हे होते उमा यांचे ३ प्रश्न
एन्काऊंटरनंतर उमा भारती यांनी ३ प्रश्न गूढ असल्याचे सांगितले आणि लिहिले की आता तीन गोष्टी रहस्यमय आहेत. उमा भारती यांचा पहिला प्रश्न आहे की विकास दुबे उज्जैनला कसा पोहोचला? त्यांचा दुसरा प्रश्न आहे की तो महाकाल परिसरात किती वेळ राहिला? तर तिसर्या प्रश्नात उमा भारती यांनी विचारले की, त्याचा चेहरा टीव्हीवर इतका दाखवला गेला की कोणीही त्याला ओळखले असते. मग त्याला ओळखण्यात इतका वेळ कसा लागला?


text: गरिब आणि श्रीमंतातली ही वाढती दरी भविष्यात चिंतेचा विषय ठरेल असं सांगितलं जातंय. यावर उपाय निघणं तरी शक्य दिसत नसलं तरी यावर उपाय काढला नाही तर मात्र मोठी अराजक परिस्थीती निर्माण होऊ शकते हे मात्र निश्चित असल्याचं अर्थतज्ञांच मत आहे.

dataset: uonlp/CulturaX


प्रती ज्ञानेश्वर नेमाडे,--ज्ञानेश्वराला काय दाखवतात ?
"हिंदू" ह्या प्रचंड खपलेल्या भालचंद्र नेमाडे ह्यांच्या कादंबरीतले पृ.१५६ वरचे हे भाष्य पहा:
"एक बुला वेसकर. वेशीखालच्या देवडीत बसलेला. हा ह्याच नावानं विख्यात होण्याचं कारण आजूबाजूला कोणी नाही, हे चाणाक्षपणे पाहून हा एकदम त्याच्या धोतरातली बुल्लीच मुठीत धरून आम्हा पोरांना दाखवायचा. पुन्हा धोतर खाली टाकून साळसूद चेहर्यानं काहीच झालं नाही, किंवा काहीच केलं नाही, असं दाखवायचा. हे कोणाला सांगायचं तरी कसं ? याचा अर्थ आपल्याला तेव्हा लागत नव्हता. आता लागतो: सवर्ण हिंदू -अस्पृश्य संबंधाचा तो दृष्टांत होता, कव्हणी एकु कुरवंडी करीत सांता कुरघोडी करी त्या वेसकरीयाचा दृष्टांत. जैसे फ्राइडचा सिद्धांत जातीयतेत मोडून सांगितल्यास जैसे होईल तैसे. किंबहुना ज्ञानेश्वर : ऐसा शिवमुष्टिगुंडु । घेउनु ठाके ॥ अस्पृश्यता एक हजार वर्षांपासून आहेच, तेव्हापासूनचे दाब असे वर येतात. "
ही संत ज्ञानेश्वरांची अतिशय हीन पातळीला जाऊन केलेली बदनामी आहे.
"संतसूर्य तुकाराम" कादंबरीत तुकारामाने तरुणपणी दुकानात आलेल्या पोरींच्या हातावर गोळी ठेवण्याच्य़ा मिषाने स्पर्श केला ( व इतर स्त्रिसुलभ आकर्षण दाखवले ) तर केवढा गहजब झाला. संमेलनाध्यक्षपदही गेले आनंद यादवांचे आणि इथे तर लेखक ह्या वेसकराला ज्ञानेश्वरांना हे काय भलतेच दाखवायला लावतोय. व वर परत फ्राइडचा सिद्धांत, दृष्टांत वगैरे. ह्याचा धिक्कारच व्हायला हवा.
कायदेशीर कारवाईही व्हायला हवी.
कादंबरीतले लिखाण हे प्राय: एक ललित लिखाण व काल्पनिक असते. पण नेमाडे कबूलतात की ही आत्मचरित्रपर कादंबरी असून आदर्श अशा "यमुनापर्यटन" टाइप कादंबरीत असते तसे निश्चित नैतिक भूमिका घेऊनच हे चितारलेले आहे. नेमाडे म्हणतात: "व्यक्ती व समाज ह्यांच्या संबंधात अनेक प्रश्न असतात व ह्या संदर्भात काही निश्चित नैतिक भूमिका घेऊन कादंबरीकाराने भाषिक कृति केलेली असते, त्यानुसार आशयसूत्र निवडलेले असते." ( टीकास्वयंवर--पृ २४२ ). शिवाय कादंबरीच्या प्रमोशन मध्ये नेमाडेंनी स्टार माझा वर जी प्रदीर्घ मुलाखत दिली त्यातही म्हटले होते की हिंदू धर्म ब्राह्मणांनी बिघडवला. त्यामुळे जे लिहिले आहे ते पूर्ण समजून-उमजून , निश्चित नैतिक भूमिकेतूनच लिहिलेले आहे. शिवाय फ्राइड व खुद्द ज्ञानेश्वरांच्या काही ओळी उदधृत करून ते असे मांडत आहेत की ही ब्राह्मणांनी केलेल्या अत्याचारावरची ही रास्त प्रतिक्रिया आहे. जसे काही खुद्द ज्ञानेश्वरांच्या ओवीमधूनच हे सिद्ध होते.
ही जाणून-बुजून केलेली चतुराई व बदनामी आहे.ज्ञानेश्वरीच्या अध्याय १३ त ओवी ७१५-७१७ मध्ये विद्या व वय ह्यांच्या उन्मादाने माणुस कसा गर्व करीत छाती काढून चालतो व माझ्यासारखा मोठा कोणी नाही असा शिवभक्तांना असतो तसा गर्व ( शिवमुष्टीगंडु, गुंडु नव्हे) धारण करतो व मग त्याला चांगले बघवत नाही अशा अर्थाच्या ह्या ओव्या मुळात अशा : म्हणे मीं चि येकु आथि । माझा चि घरिं संपत्ति । माझी आचरती रीती । कोण्हासी नाही ॥ नाहिं माझे नि पाडे वाडु । मी चि सर्वज्ञु एकु रूढु । ऐसा शिवमुष्टिगंडु । घेउनु ठाके ॥ व्याधिलेया माणसा । न ये भोगु दाखवुं जैसा । नीके न साहे तैसा । पुढिलाचे ॥ आता ह्य़ात वेसकराने काय दाखवले त्याचा व का दाखवले त्याचा हा कसा काय दृष्टांत होतो.काव्यात दृष्टांत म्हणजे जे निवेदन केले त्याच्या समर्थनार्थ दुसरे तसेच एखादे उदाहरण देणे. इथे हा वेसकर ब्राह्मणांच्या दारासमोर जाऊन काही दाखवीत नाही आहे. शिवाय कोणाही मानसशास्त्रज्ञाला विचारा, अत्याचाराच्या दाबाची प्रतिक्रिया अशी नसते.शाळेत लहान मुले असा व्रात्यपणा करतात तो अर्धवट लैंगिक कुतुहुलातून असतो.
शिवाय ह्या वेडसर वेसकराने धोतर उचलून जे दाखवले ते लेखक म्हणतो तसे "आम्हा पोरांना". त्यात महानुभावी पंथाचे लेवा पाटील नेमाडे व त्यांचे ब्राह्मण नसलेले मित्र आहेत. त्यामुळे हा दाब असलाच तर कुणब्यांच्या विरुद्धचा आहे. ब्राह्मणांच्या किंवा ज्ञानेश्वरांच्या विरुद्धचा अजिबात होत नाही. लेखक हेच पुढे कबूलतो ते असे : "शेतकर्यांनी कष्ट करावेत आणि ह्या लोकांनी कणसं खुडून न्यावी ? काय नीतीच्या गोष्टी करता हो. ...शेवटी कुणब्याकडेच खेटे घालतील ना ? " दल


text: 2286 Views मुंबई(प्रतिनिधी)राज्यातील अभियांत्रिकी आणि औषध निर्माणशास्त्र अभ्यासक्रमांच्या प्रथम वर्ष पदवी प्रवेशासाठी घेण्यात येणाऱ्या सामाईक प्रवेश परीक्षेसाठी (एमएचटी-सीईटी 2017) ऑनलाईन पध्दतीने अर्ज भरण्याची आजपासून सुरुवात झालेली आहे. ऑनलाईन पध्दतीने अर्ज दि. 23 मार्च 2017 पर्यंत नियमित शुल्कासह _URL_ या संकेतस्थळावर भरता येणार आहेत. त्यानंतर 24 ते 30 मार्च 2017 या कालावधीत पाचशे रुपये अधिकचे विलंब शुल्क भरुन अर्ज भरता येतील.


अयोध्येतील राम मंदिरासाठी खरेदी करण्यात आलेल्या जमिनीवरून कथित भ्रष्टाचावरुन शिवसेना खासदार संजय राऊत यांनी केलेल्या टीकेला भाजपाच्या आध्यात्मिक आघाडीचे प्रदेशाध्यक्ष आचार्य तुषार भोसले यांनी उत्तर दिलं आहे. इटालियन डोहाळे लागल्यामुळे शिवसेनेकडून राम मंदिराची बदनामी सुरु असल्याचं ते म्हणाले आहेत. विश्वास नसेल तर राममंदिराला दिलेलं एक कोटीचं दान परत घ्यावं असंही त्यांनी म्हटलं आहे.
"शिवसेनेला विश्वास नसेल तर राममंदिराला दिलेलं एक कोटीचं दान परत घ्यावं पण राम मंदिराची बदनामी करु नये," असं आचार्य तुषार भोसले म्हणाले आहेत. "शिवसेनेला इटालियन डोहाळे लागल्यामुळे आज ते राम मंदिराचीही बदनामी करत आहेत. कोणतीही अधिकृत माहिती न घेता संजय राऊत यांनी राममंदिराची बदनामी चालवली आहे," असा आरोप यावेळी त्यांनी केला. तसंच ट्रस्टने पारदर्शक आणि बाजारभावानेच व्यवहार केला असल्याचंही ते म्हणाले आहेत.
अयोध्येतील राम मंदिरासाठी खरेदी करण्यात आलेल्या जमिनीवरून भ्रष्टाचाराचा आरोप होत असल्याने वाद निर्माण झाला आहे. १० मिनिटांपूर्वी दोन कोटींना घेतलेली जमीन श्री राम जन्मभूमी तीर्थ क्षेत्र ट्रस्टने १८.५ कोटींना विकत घेतल्याचा आरोप करण्यात आला आहे. ट्रस्टकडून हे आरोप फेटाळण्यात आले असून दुसरीकडे सीबीआय आणि ईडीकडून चौकशी करण्याची मागणी करण्यात आली आहे.
संजय राऊतांकडून खुलासा करण्याची मागणी
दरम्यान शिवसेना खासदार आणि प्रवक्ते संजय राऊत यांनी यासंबंधी भाष्य करत संताप व्यक्त केला आहे. तसंच याबाबत ट्रस्टसह सरसंघचालक मोहन भागवत यांनीही खुलासा करण्याची मागणी त्यांनी केली आहे.
"आपचे खासदार संजय सिंग यांनी माझ्याशी फोनवरुन चर्चा करुन माहिती दिली. प्रभू श्रीराम आणि अयोध्या आमच्या श्रद्धा आणि आस्थेचा विषय आहे. काही जणांनी त्याचं राजकारण केलं असेल पण आम्ही नाही. ट्रस्टचे सर्व सदस्य भाजपाच्या. सरकारच्या वतीने नेमण्यात आले आहेत. आमच्यासारख्या संघटनेचाही सदस्य असावा असं आम्ही सांगत होतं. पण त्यांनी तसं केलं नाही," असं संजय राऊत यावेळी म्हणाले.
रवि मोहन तिवारी और सुल्तान अंसारी ने शाम 7:10 PM पर 2 करोड़ की ज़मीन ख़रीदी शाम 7:15 PM पर राम जन्म भूमि ट्रस्ट के चम्पत राय ने 18.5 करोड़ में उनसे ये ज़मीन ख़रीद ली।
क्या दुनिया में कहीं 5.50 लाख रु प्रति सेकेण्ड ज़मीन महँगी होते देखा है ये काम किया है #चंदा_चोर_चम्पत ने _URL_
— Sanjay Singh AAP (@SanjayAzadSln) June 13, 2021
"उद्धव ठाकरेंच्या नेतृत्वात आम्ही अयोध्येला गेलो तेव्हा राम मंदिराचं काम सुरु होतं. उद्धव ठाकरेंनी त्यावेळी आपल्यातर्फे एक कोटींची रक्कम दिली होती. राम मंदिराच्या नावे देशभरातून निधी गोळा करण्यात आला. संपूर्ण जगातून शेकडो कोटींचा निधी राम मंदिरासाठी लोकांनी दिला आहे. प्रभू श्रीराम यांच्या नावे एका पैशाचाही घोटाळा झाला नाही पाहिजे. पण जे जमिनीचं प्रकरण समोर आलं आहे त्यामुळे आमच्या श्रद्धेला ठेच लागली आहे. श्रद्धेतून गोळा झालेल्या पैशांचा गैरवापर होत असेल तर त्याला काही अर्थच राहणार नाही," असा संताप संजय राऊत यांनी व्यक्त केला आहे.
"जर हा घोटाळा झाला असेल तर ट्रस्टच्या प्रमुखांनी सर्वांसमोर येऊन शंका दूर केली पाहिजे. सरकारच्या वतीने तसंच राष्ट्रीय स्वयंसेवक संघाचे सरसंघचालक मोहन भागवत यांनी खुलासा करावा. विश्व हिंदू परिषेदच्या नेत्यांनी खुलासा करणं गरजेचं आहे. अयोध्येसाठी लढा देणाऱ्या आमच्यासारख्यांना नेमकं काय झालं आहे हे कळणं गरजेचं आहे," अशी मागणी संजय राऊत यांनी केली आहे.


्रवाशांची सोय होऊ शकेल. खारेगाव रेल्वे ओव्हर ब्रीजअभावी असंख्य प्रवाशांचा रेल्वे रुळ ओलांडताना मृत्यू होतो. त्यामुळे या पुलासाठी प्रवासी सुविधांअंतर्गत तरतूद अपेक्षित आहे.
पुनर्विकास प्रकल्पाला मंजुरी मिळावी
ठाणे स्टेशन ' हेरीटेज ' व त्यानंतर ' वर्ल्ड क्लास ' दर्जाचे करण्याची मागणी खासदार म्हणून मी केली , त्याचा पाठपुरावा केला. पण असा दर्जा मिळू शकत नाही , हे आता सरकारकडून स्पष्ट झाले आहे. त्यामुळे किमान आता या स्टेशनांचा पुनर्विकास पीपीपीच्या माध्यमातून व्हावा आणि या प्रकल्पाला बजेटमध्ये मंजुरी मिळावी , असा माझा प्रयत्न आहे. अशा पध्दतीने ठाण्याचा विकास होऊ शकला तर या स्टेशनातील सर्वच समस्या सुटतील. ठाणे व मुलुंड स्टेशनांदरम्यानच्या एक्सटेंडेट ठाणे स्टेशनालाही मान्यता मिळाली तर घोडबंदर पट्ट्यातील हजारो प्रवाशांना दिलासा मिळेल.
- संजीव नाईक
ठाकुर्लीत कोचिंग टर्मिनसला मान्यता मिळावी
पश्चिम रेल्वेप्रमाणे मध्य रेल्वेवर कल्याण ते छत्रपती शिवाजी टर्मिनस दरम्यान एलिवेटेड कॉरिडॉर झाला पाहिजे. त्यामुळे प्रवासी वाहतुकीवरचा सध्याचा प्रचंड भार कमी होईल. ठाकुर्लीत वीज प्रकल्प रद्द करुन तिथे कोचिंग टर्मिनसला रेल्वे मंत्र्यांनी मान्यता द्यावी ही सर्वात प्रमुख मागणी आहे. मुंबईहून मध्य रेल्वेमार्गे नवी राजधानी एक्सप्रेस सुरू झाल्यास दिल्लीला जाऊ इच्छिणाऱ्या प्रवाशांची मोठी सोय होईल.
- आनंद परांजपे
या घोषणा कागदावर...
ठाणे स्टेशनाला वर्ल्ड क्लास दर्जा
कल्याणात नर्सिंग कॉलेज
ठाकुर्लीत वीज प्रकल्प
अंबरनाथमधील काकोळे तलावाच्या पाण्यातून रेलनीर
कल्याण- कसारा व कल्याण- कर्जत वाढीव फेऱ्या
कल्याण- कसारा दरम्यान तिसरा ट्रॅक


text:
Nupur Sharma Latest News : प्रवक्त्यांमुळेच भाजप अडचणीत; दोघांना पक्षातून तडकाफडकी केलं निलंबित
Naveen Kumar Jindal, Nupur Sharma suspended from BJPSarkaranama
05 Jun, 2022, 11:14 am
नवी दिल्ली : भाजपच्या प्रवक्त्या नुपूर शर्मा आणि नवीन कुमार जिंदाल यांच्यामुळे अडचणीत आलेल्या भाजनने मोठं पाऊल उचललं आहे. प्रेषित महंमद पैगंबर व इस्लाम धर्म यांच्याबद्दल कथितरीत्या वादग्रस्त वक्तव्यांवरून भाजपने हात झटकले असून दोघांनाही पक्षातून निलंबित केले आहे. त्याआधी भाजपने निवेदन प्रसिध्दीस भाजप कोणत्याही धर्माचा किंवा व्यक्तीचा अपमान निंदनीय असल्याचे स्पष्ट केले आहे. (BJP Latest Marathi News)
ज्ञानवापी मशिदीच्या मुद्द्यावर एका खासगी वृत्तवाहिनीवरील चर्चेदरम्यान शर्मा यांनी प्रेषित पैगंबरांबद्दल वादग्रस्त वक्तव्य केलं आहे. याप्रकरणी त्यांच्यावर गुन्हाही दाखल करण्यात आला आहे. तसेच भाजपचे प्रवक्ते नवीन कुमार जिंदाल यांनीही काही दिवसांपूर्वी वादग्रस्त ट्विट केलं होतं. (BJP suspends Nupur Sharma and Naveen Jindal from party)
दोन्ही नेत्यांमुळे वाद निर्माण झाला होता. शर्मा यांच्यावर गुन्हा दाखल झाल्यानंतर अनेक नेत्यांची त्यांची पाठराखणही केली होती. त्यामुळे भाजपच्या अडचणी वाढल्या होत्या. त्यातच मागील काही दिवसांपासून ज्ञानवापी मशिदीसह इतर मशिदींच्या जागेवरून वाद सुरू आहे. त्यामुळे देशातील धार्मिक वातावरण भाजपकडून बिघडवण्याचा प्रयत्न केला जात असल्याचा आरोप विरोधी पक्षांकडून केला जात आहे.
शर्मा आणि जिंदाल यांच्यामुळे या वादात भर पडली होती. याची पंतप्रधान नरेंद्र मोदींनीही गंभीरपणे दखल घेतल्याचे समजते. त्यामुळे पक्षाने दोघांनाही निलंबित करण्याचा निर्णय घेतला. त्याआधी पक्षाकडून निवेदन प्रसिध्द करण्यात आले आहे. भाजपचे राष्ट्रीय सरचिटणीस अरूण सिंह यांनी याबाबतचे निवेदन प्रसिध्दीस दिले आहे.


text:
्याचा वेळ वाचतो.
2) माहितीचा पर्याप्त वापर (Optimum use of Data): उद्योगसंस्थेकडे दैनंदिन व्यवहारातून गोळा केलेल्या माहितीचा वापर विपणन माहिती पद्धतीत होत असल्याने या माहितीचा पर्याप्त वापर करता येतो. संकलित माहितीचे योग्य प्रकारे विश्लेषण केले जात असल्याने ही माहिती वाया जात नाही.
3) विपणन कार्यावर नियंत्रण (Control on Marketing Function): यादृचे गोळा केलेली माहिती उत्पादक, वितरण, मध्यस्थ हांच्यावर नियंत्रण देण्यास फायदेशीर असते. अशा नियंत्रणामुळे आखलेले नियोजन परिपूर्ण होऊन अंतिम उद्दिष्ट साध्य होतात. विक्रीत वाढ करता येते.
4) व्यवस्थापकीय कार्यक्षमता वाढते (Increase in Managerial efficiency): विपणन माहिती यंत्रणेद्वारे बाजारपेटेली किमतीत चढुताराची माहिती व्यवस्थापकीय वर्गास सतत मिळत असल्यामुळे बाजारपेटीय समस्त / प्रश्न सोडविष्याकरिता व्यक्त निर्णय घेता येतात. त्यामुळे त्यांची कार्यक्षमता वाढते.
5) जलद संदर्भ उपलब्ध (Quick Reference): आधुनिक काळात बाजारपेटेली सर्व प्राथमिक माहिती संगणकात साठून ठेवली जाते., तसेच इंटरनेटसारख्या तंत्रज्ञानमुळे हे संदर्भ त्वरित उपलब्ध होतात. तसेच जलद व सोप्या पद्धतीने आकडेवारीचे संदर्भ मिळविता येतात.
6) निर्णय घेण्यास माहिती त्वरित मिळते (Help to Decision Making): विषयन माहिती पद्धतीतून विविध विषयन प्रश्नांसंदर्भात माहिती, आकडेवारी, सांख्यिकीय माहिती उपलब्ध होते. ही माहिती विश्लेषणात्मक व वर्गांकृत केलेली असल्याने व्यवस्थापकीय वगळ विषयन विषयक निर्णय घेण्यास माहिती त्वरित उपलब्ध होते.
7) विषयन क्रिया करणे सोपे जाते (Helpful to Marketing Process): उद्योग संस्थेतील उत्पादन, विक्री, वितरण इ. विषयी क्रिया करणे सोपे जाते कारण बाजारपेटेलील पयावरणीय माहिती, ग्राहकाविषयीची माहिती उपलब्ध झाल्याने विषयनातील क्रिया करणे सोपे जाते.
8) विषयन संधीचा फायद घेता येतो (Identify Market Opportunities): उद्योगसंस्थेकडे कार्यक्षम विषयन माहिती पद्धती विकसित केलेली असल्यास विक्री अधिकारी वर्ग त्वरित निर्णय घेऊन पूर्ण कार्यक्षमताने कार्य करतात. बदलते पर्यावरण व भविष्यातील संधी याच्या अचूक अंदाज घेता येतो. त्यामुळे नजिकच्या भविष्यकाळातील संधीचा फायद घेता येतो. तसेच भविष्यकाळीन संकटे व समस्या यांचे निराकरण करता येते. यापासून उद्योग संस्थेस बचाव करता येते.
9) ग्राहकांचा कल समजतो (Identify Consumer Trends): विषयन माहिती पद्धतीतून बाजारपेटेलील, ग्राहकाविषयी संपूर्ण माहिती उपलब्ध असते. यात ग्राहकांच्या आवडी-निवडी, गरजा, अपेक्षा, क्रयशक्ती, मानसिकता, खरेदीचा कल इ. माहिती सतत मिळत असल्याने ग्राहकांचा आपल्या वस्तूबाबत खरेदीचा कल समजतो. त्यामुळे उत्पादनाचे प्रमाण उत्तित येते. म्हणून विषयन माहिती पद्धती फायदेशीर ठरते.
10) घेतलेल्या निर्णयांचे मुल्यमापन करता येते (Evaluation of Decision policy): विषयन माहिती यंत्रणाद्वारे आपणास बाजारपेटेलील विविध प्रकारची / समस्या बाबतची माहिती उपलब्ध होत असल्याने आपण घेतलेल्या निर्णयांचे मुल्यमापन करता येते. उदा. जाहिरातीचे परिणाम, वस्तूच्या किमतीत केलेल्या बदल्याचे परिणाम, वस्तूमध्ये केलेले फेरफार/बदलावात ग्राहकांच्या प्रतिक्रिया अभिप्राय, अपेक्षा समजतात. त्यावरून पूर्ण नियोजनाचे मुल्यमापन करता येते व भविष्यकाळीन धोरण ठरविणे करीता या माहितीच्या उपयोग होतो.
वरील माहितीद्वारे जरी उद्योग संस्थेला अनेक फायदे होत असले तरी ही सर्व माहिती सत्य व अचूक असू शकत नाही. तसेच ती सर्व माहिती जशीच्या तशी उपयोगेत आणता येत नाही. ग्राहकांची मानसिकता व वर्तन यामध्ये सतत बदल होत असल्याने पुन्हा पुन्हा माहिती गोळ्या करावी लागते. असे असले तरी आधुनिक काळात विषयन माहिती पद्धतीला अतिशय महत्त्व आहे.
2.7 विपणन माहिती पद्धतीची आधुनिक जगात भूमिका (Role of MIS in Globalisation)
आधुनिक जगात माहिती ही सर्वच विपणन क्षेत्रामध्ये आश्चर्यकारक शक्ती आहे. कारण संगणक प्रणालीमुळे व इंटरनेट प्रणालीमुळे माहितीचा महास्फोट झालेला असल्याने ही माहिती गोळा करणे, विश्लेषण करणे ही आधुनिक व्यक्तीयी जीवनवश्यक गरज झाली आहे. केवळ कुतुहल म्हणून इंटरनेटचा वापर केला जात नाही तर ज्ञान, जिझासा याकरिता तसेच जगण्याची दिशा व आशा प्रदान करणारी शक्ती म्हणून ह्या प्रणालीचा वापर केला जातो. आधुनिक काळात बाजारातील माहिती, आकडेवारी, चित्रफिल, बोधचिन्ह इ. माहिती गोळा करणे, तिचे विश्लेषण करणे व ती इंटरनेटवर प्रसारित करणे हा एक मोठा प्रचंड उद्याग विकसीत झाला आहे. या पद्धतीमुळे आधुनिक जगातचा कारभार एकत्रित चालविणे शक्य होत आहे.
आधुनिक जगातामध्ये विपणन माहिती पद्धतीला इतके महत्त्व येण्याची कारण

dataset: HuggingFaceFW/finepdfs


text:
पाऊस थांबला; चांदोली धरणाचे दरवाजे बंद | पुढारी Top
Fri, Jul 03, 2020 15:30
होमपेज › Sangli › पाऊस थांबला; चांदोली धरणाचे दरवाजे बंद
पाऊस थांबला; चांदोली धरणाचे दरवाजे बंद
Published On: Aug 13 2019 5:42PM | Last Updated: Aug 13 2019 5:42PM
शिराळा तालुक्यात पाऊस थांबला असून, चांदोली धरणाचे दरवाजे बंद करण्यात आले आहेत. साडंव्यातून विसर्ग थांबला आहे. वारणा व मोरणा नदीस आलेला पूर आता ओसरू लागला आहे. चांदोली धरणाचे दरवाजे उघडल्‍याने नदी काठची शेकडो एकर शेती पाण्याखाली गेली होती. त्यामुळे पिकांचे मोठ्या प्रमाणात नुकसान झाले आहे. तालुक्यात वारणा नदीवरील काखे मांगले व मांगले सार्वर्डे पूल अद्याप पाण्याखाली गेले आहेत.
शिराळा तालुक्यात पावसाने पूर्ण उघडीप दिली असून, जनजीवन सुरळीत सुरू झाले आहे. वारणा नदीवरील आरळा, चरण, बिळाशी पूल वाहतुकीस खुले झाले आहेत. गेली आठ दिवस या मार्गावर वाहतूक बंद झाली होती. तालुक्यात वारणा मोरणा नदीस आलेला महापूर हळूहळू ओसरला आहे. चांदोली धरणाच्या वीज निर्मितीमधून ६१८ क्युसेक्स विसर्ग सुरू आहे.
वारणा नदीचे पाणी नदीकाठच्या २० गावांत शिरले होते. त्या ठिकाणच्या पाण्याची पातळी कमी होत आहे. आरळा, काळुंद्रे, सोनवडे येथे वारणा नदीचे पाणी घरात व दुकानात शिरले होते. ते आता कमी झाले आहे. नागरिकांनी साफसफाईची कामे सुरू केली आहेत. दुकानातील मालांचे मोठे नुकसान झाले आहे. पूर बाधित कुटुंबांना वीस किलो धान्य शासनाकडून देण्यात आले आहे. तालुक्यातून मोठ्या प्रमाणात मदत येऊ लागली आहे.
नदी काठची शेकडो एकर शेती पुराच्या पाण्याखाली गेली आहे. त्‍यामुळे नुकसान झालेल्या शेतीचे पंचनामे करण्याचे आदेश तहसीलदार गणेश शिंदे यांनी दिले आहेत. चांदोली धरण परिसरात दहा दिवस सतत अतिवृष्टी सुरू होती. आता पाऊस बंद आहे. पावसाने उघडीप दिल्यामुळे पूर परिस्थिती ओसरू लागली आहे.
शिराळा तालुक्यातील २० गावातील ६०५ कुटुंबाचे, जनावरांचे सुरक्षित ठिकाणी स्थलांतर करण्यात आले होते. पूर कमी झाल्याने काही कुटुंबे आपल्‍या घरी परतू लागली आहेत. पुरामुळे ३४२ घरांची पडझड झाली आहे. तालुक्यातील कोकरूड मलकापूर, आरळा शित्तुर, चरण सोंडोली, बिळाशी, सागांव भेडसगांव पूलावरून वाहतूक सुरू झाली आहे.
पूलावरील पाणी कमी झाले असल्याने शिराळा आगाराने एसटी बस सुरु ठेवल्या आहेत. मंगळवार पासून प्राथमिक माध्यमिक व उच्च माध्यमिक महाविद्यालय नियमित सुरू झाली आहेत.
पुरामुळे पडलेल्या घरांचे पंचनामे करण्याचे आदेश दिले आहेत. पुरामुळे तालुक्यात पश्चिम भागात विद्युत पुरवठा खंडित झालेल्या ठिकाणी सुरू करण्याचे काम सुरू झाले आहे. मोबाईल टॉवर बंद होते ते सुरू करण्याचे काम चालू आहे.


बासुंदी
तयारी साठी वेळ 10 min
बनवण्यासाठी वेळ 120 min
किती जणांसाठी 6 people
Basundi बद्दल
Ingredients to make Basundi in marathi
- पूर्ण मलाईचे दूध - 1 1/2 लिटर
- साखर - 1/3 कप
- वेलदोडा पावडर - 1 टी स्पून
- बारीक स्लाईस केलेले बदाम - 1 टेबल स्पून
- बारीक स्लाईस केलेला पिस्ता - 1 टेबल स्पून
How to make Basundi in marathi
- जाड तळाच्या पॅनमध्ये दूध घालावे. ते उकळू द्यावे.
- ते उकळू लागल्यावर आंच कमी करावी आणि दूध अर्धे होईपर्यंत आणि गुलाबी रंग येईपर्यंत उकळत रहावे.
- सतत ढवळत रहावे आणि बाजूला साय चिकटणार नाही इकडे लक्ष द्यावे. याला जवळपास 50 मिनिटे ते एक तास लागेल.
- आता साखर घालून मंद आंचेवर आणखी 30 ते 40 मिनिटे दूध घट्ट होईपर्यंत उकळत रहावे.
- त्यामध्ये वेलदोडा पावडर घालून चांगले मिसळून घ्यावे आणि 10-15 मिनिटे उकळू द्यावे .
- स्लाईस केलेले बदाम व पिस्ता घालून सजवावे, बासुंदी रूमच्या तापमानात किंवा थंड खायला द्यावी.


गुलकंद दिवे
तयारी साठी वेळ 15 min
बनवण्यासाठी वेळ 30 min
किती जणांसाठी 3 people
Gulkand Dive बद्दल
Ingredients to make Gulkand Dive in marathi
- गव्हाची जाड कणीक १ कप
- गुळ १/२ कप
- पाणी १/४ कप
- चिमुटभर मिठ
- खाण्याचा सोडा चिमुटभर
- गुलकंद
How to make Gulkand Dive in marathi
- प्रथम पाणी,गुळ,मिठ व सोडा एकत्र करून एका ताटात टाकणे.
- ह्यामधे गव्हाचे पिठ हळुहळू एकत्र करत जावे, व घट्ट गोळा बनवावा.
- ह्या गोळ्याचे छोटे छोटे गोळे बनवावेत.
- मग गोळयांचे दिवे बनवावेत.
- एका भांड्यात पाणी उकळत ठेवावे व त्यात एका चाळणीवर सुती कपडा टाकावा.
- त्यावर हे दिवे ठेवावेत.
- झाकन ठेवून वाफ येऊ द्यावी व दिवे झालेत का ते पाहावे.
- एका ताटलीत हे दिवे व्यवस्थित ठेवून त्यात प्रत्येक दिव्यात गुलकंद टाकावे.
- हे दिवे खाण्यास अत्यंत चविष्ट लागतात.


text:
मानवी लालसा, औद्योगिकरण, शहरीकरण व अर्थव्यवस्था – Annadata
[अॅड. गिरीश राऊत यांचा दि. १४ फेब्रुवारी २०१८ रोजी प्रसिद्ध झालेला लेख, लेखकाच्या पूर्वपरवानगीने पुनर्प्रसिद्ध करीत आहोत.]
भरपाई ही काय गोष्ट आहे? सध्या चलन म्हणजे कागद अथवा धातूचे नाणे. सोन्याच्या साठ्याच्या निकषावर… चलन म्हणजे कागद छापून पृथ्वीच्या गमावलेल्या जीवनाला, व ते देण्याच्या क्षमतेला, आपण पर्याय देतो अशी आपली चुकीची कल्पना आहे. अशा रितीने हा तथाकथित आधुनिक माणूस सर्व जीवन नष्ट होईपर्यंत वागणार काय?
महाराष्ट्राच्या ११ जिल्ह्यांत गेले तीन चार दिवस तुफान बर्फवृष्टी चालू आहे. विदर्भ – मराठवाड्यात टेनिस बाॅलच्या किंवा त्यापेक्षा मोठ्या आकाराच्या गारांच्या रूपाने अनेकांवर मृत्यूने घाला घातला. माणसे व पिके उध्वस्त झाली. बी टी, जी एम बियाण्यांचा कापुस, किडीला तोंड देऊ शकत नाही. त्यात बदलत्या तापमान, आर्द्रता इ. मुळे कीड, बुरशीमधे अचानक वाढ होऊ शकते. बोंडअळीमुळे कापुस गेला. त्यानंतर डिसेंबर च्या शेवटी पडलेल्या थंडीमुळे तुरीचे पिक फक्त सुमारे ४०% आले. आता अवकाळी, बर्फवृष्टी व वेगवान वार्‍यामुळे पिके गेली.
जागतिक हवामान संघटनेचा गेल्या वर्षीच्या दि.२३ मार्चचा अहवाल म्हणतो की, बदलत्या हवामानाबाबतचे आमचे आकलन संपले आहे. आपण अज्ञात प्रदेशात प्रवेश केला आहे. त्याआधी वर्षभरापूर्वी या संघटनेच्या अहवालात स्पष्ट केले होते की, ज्याची भीती होती तो वातावरण बदलाचा धोकादायक टप्पा सुरू झाला आहे. पृथ्वीचे सरासरी तापमान दर वर्षी एक पंचमांश अंश सेल्सिअसने वाढू लागले आहे. पर्यावरणीय विभाग दरवर्षी ३५ मैल या भितीदायक गतीने विषुववृत्तापांसुन दोन्ही ध्रुवांच्या दिशेने सरकू लागले आहेत.
आपल्या देशात या वास्तवाची जाणीव नाही. एकीकडे वातावरणात जीवघेणा बदल होत आहे. तर त्याला कारणीभूत असलेल्या औद्योगिकरणाद्वारे महाराष्ट्र व देश बदलण्याच्या वल्गना चालू आहेत. मेक इन इंडिया, स्टार्ट अप अशा योजना आणल्या जात आहेत. राजापूर, बाडमेरच्या रिफायन-या , नदी जोडणी, औद्योगिक कॉरिडाॅर, सागरमाला इ. भयानक गोष्टी विकासाच्या नावाखाली राबवण्याचा प्रयत्न होत आहे. मोटार, वीज व सीमेंट या प्रगतीची चिन्हे मानलेल्या गोष्टी प्रत्यक्षात विनाशाच्या दूत आहेत. पृथ्वीवरील दर वर्षी होणार्‍या १००० कोटी टन कार्बन उत्सर्जनापैकी सुमारे ७५० कोटी टन उत्सर्जनास फक्त मोटार (प्रत्यक्ष उत्सर्जन + रस्तेबांधणी + मोटार निर्मिती) कारण आहे. देशात कोळसा जाळून होणाऱ्या वीजनिर्मितीमुळे रोज २३ लाख टन कार्बन डायआॅक्साईड वायू वातावरणात सोडला जातो. जेव्हढ्या वजनाचे सीमेंट बनते त्याच्या अर्ध्या वजनाचा कार्बन डायआॅक्साईड वायू वातावरणात वाढतो. अशीच गोष्ट पोलादाबाबत (स्टील) आहे.
याचा विदर्भ मराठवाड्यातील गारपीट, अवकाळी, वादळे, अतिथंडीने पिके जाण्याशी सरळ संबंध आहे. भूजल घटण्याची, वाढत्या वणव्यांशी, वादळांशी संबंध आहे.
सरकारने आर्थिक नुकसानभरपाई द्यावी अशी शेतकरी मागणी करतो. त्याचवेळी, तो या संकटाला आमंत्रण देणाऱ्या औद्योगिक शहरी ग्राहकांकडून अधिक भाव मिळावा अशीही अपेक्षा करतो. आधुनिक यंत्राधारित, रसायनाधारित शेती ही औद्योगिकरणाचा भाग आहे. त्यातील, रासायनिक खते, कीटक-बुरशीनाशके, बियाणी, वीज, धरणे, बोअरवेल, पंप, ट्रॅक्टर व इतर घटक यांच्यासाठीच्या आर्थिक मदतीबरोबरच त्याचाच परिणाम म्हणून होणाऱ्या नैसर्गिक वाटणार्‍या पण मानवनिर्मित असणाऱ्या दुर्घटनांच्या नुकसानभरपाई ची मागणी एका दमात केली जाते. यात काही चुकत आहे असे कुणाला वाटत नाही.
यामुळे दुष्टचक्र अधिक वेग घेत आहे. नोव्हेंबरमधे बाॅन येथे झालेल्या जागतिक परिषदेत, तापमान आता वाढतच राहणार आहे हे जागतिक हवामान संघटनेचे प्रमुख डाॅ. पेट्टेरी टलास यांनी स्पष्ट केले आहे. याचा अर्थ दुर्घटना वाढत्या क्षेत्रात वाढत्या प्रमाणात व वाढत्या तीव्रतेने होत राहणार आहेत. नुकसानभरपाई व पॅकेज हा खरा उपाय नाही. कॅलिफोर्नियाच्या वणव्यांबाबत युनोने इशारा दिल्याप्रमाणे येत्या दशकात जगभर कोट्यावधी मानवांचे स्थलांतर सुरू होईल.
तापमानवाढीमुळे व अतिमासेमारीमुळे सागरातील मासळी संपुष्टात येत आहे. पिके दुर्घटनेनंतर काही काळ तरी येत र


text:
sukhadeo thorat speak at aurangabad on development issue | जातीय विषमतेमुळे विकास अशक्य, पद्मश्री डॉ. सुखदेव थोरात यांचे रोखठोक मत - Divya Marathi
Sukhadeo Thorat Speak At Aurangabad On Development Issue
जातीय विषमतेमुळे विकास अशक्य, पद्मश्री डॉ. सुखदेव थोरात यांचे रोखठोक मत
औरंगाबाद - जगाप्रमाणे भारतात गरीब-श्रीमंत अशी दरी तर आहेच. तथापि, येथे प्रचंड जातीय आणि धार्मिक विषमतादेखील आहे. त्यामुळेच सर्वसमावेशक विकास होण्यात अडसर निर्माण होत आहे. दलित, आदिवासी, श्रमिक, कष्टकऱ्यांना जर स्वत:चा विकास करून घ्यायचा असेल तर त्यांना शिक्षण घेऊन नोकरी केल्याशिवाय पर्याय नाही, पण शिक्षणाच्या खासगीकरणातून नव्या बाजारपेठा निर्माण केल्या जात आहेत. त्यामुळे दलित, आदिवासींना संधी नाकारण्याचे षड्््यंत्र पुन्हा एकदा सुरू झाल्याचे रोखठोक मत इंडियन काऔन्सिल फॉर सोशल सायन्स रिसर्चचे अध्यक्ष तथा ज्येष्ठ अर्थशास्त्रज्ञ पद्मश्री डॉ. सुखदेव थोरात यांनी व्यक्त केले.
डॉ. बाबासाहेब आंबेडकर मराठवाडा विद्यापीठातील अर्थशास्त्र विभागाच्या वतीने "सर्वसमावेशक विकास : विषमता आणि गरिबी निर्मूलन" या विषयावर त्यांचे व्याख्यान आयोजित करण्यात आले होते. अध्यक्षस्थानी कुलगुरू डॉ. बी. ए. चोपडे होते. विभागप्रमुख डॉ. शिवाजी सांगळे यांची व्यासपीठावर उपस्थिती होती. डॉ. थोरात म्हणाले, श्रीमंतांच्या उत्पन्नवाढीचे प्रमाण गरिबांच्या तुलनेत खूप अधिक आहे. त्यामुळे देशातील उत्पन्नाचा वाटा श्रीमंतांच्या तुलनेत गरिबांना अधिक प्रमाणात मिळायला हवा. संविधानाने सर्वांना समान संधी उपलब्ध करून देण्याचे म्हटले खरे, पण स्वातंत्र्योत्तर काळात दुर्दऔवाने गरीब अधिक गरीब आणि श्रीमंत अधिक श्रीमंत होत गेला. देशातील जातीय विषमतेमुळे दलित, आदिवासींना आणि श्रमिक, कष्टकरी, शेतमजुरांना अजूनही दोनवे‌ळच्या जेवणासाठी 'नरेगा'सारख्या योजनांवर विसंबून राहावे लागते. याउलट श्रीमंत, उच्चवर्णीयांकडे शेतीची मालकी, कारखानदारी, कॉर्पोरेट जगतातील खासगी उद्योग आणि सेवाक्षेत्रातील नोकऱ्या आहेत. यामुळे त्यांना विकास साधता येतो. या सर्व कारणांचे मूळ येथील जातीय व्यवस्थेच्या पक्षपाती धोरणात असल्याचे डॉ. थोरात यांनी म्हटले.
अध्यक्षीय समारोप कुलगुरूंनी केला. प्रास्ताविक डॉ. सांगळे यांनी केले. पाहुण्यांचा परिचय डॉ. सुनील नरवडे यांनी करून दिला. सूत्रसंचालन डॉ. पुरुषोत्तम देशमुख यांनी तर आभार डॉ. धनश्री महाजन यांनी मानले.
महाराष्ट्रातच महापुरुषांची मांदियाळी, मग असे का..?
महात्माफुले यांनी शिक्षणाचे दरवाजे सर्वांना खुले केले. छत्रपती शाहू महाराजांनी सर्वप्रथम आरक्षणाची संकल्पना मांडली, अमलात आणली. डॉ. बाबासाहेब आंबेडकरांनीही सर्वांना समान अधिकार देऊन समान विकासाची संधी उपलब्ध करून दिली. इतर राज्यांच्या तुलनेत महाराष्ट्रात अशा महापुरुषांच्या विचारांची मांदियाळी असताना आपण दलित, आदिवासी, मागास, श्रमिक, कष्टकऱ्यांसाठी समान संधी देऊन त्यांचा विकास का करत नाही..? असा सवालही डॉ. थोरात यांनी उपस्थित केला.


चिपळूण | राज्यात झालेल्या पूरपरिस्थितीचा कोकणातील महाड आणि चिपळूण भागाला मोठा फटका बसला. या पूरस्थितीमुळे चिपळूण बाजारपेठेत मोठ्या प्रमाणात पाणी शिरल्यानं व्यापाऱ्याचं नुकसान झालं. मोठ्या प्रमाणात दुकानातील सामनाचं नुकसान झालं. नागरिकांच्या घरात पाणी शिरलं. संसार उद्धवस्त झाले. या पूरपरिस्थितीच मुख्यमंत्री उद्धव ठाकरे यांनी पाहणी केली. तसेच केंद्रीय मंत्री नारायण राणे, विधानसभा आणि विधानपरिषदेचे विरोधी पक्षनेते देवेंद्र फडणवीस आणि प्रविण दरेकर यांनीही या नुकसानग्रस्त भागाचा दौरा केला. यानंतर या तिन्ही नेत्यांनी पत्रकार परिषद घेतली. नारायण राणेंनी मुख्यमंत्र्यांवर आणि प्रशासनावर पूरस्थितीवरुन जोरदार प्रहार केला. राज्यातील कोरोना ही मुख्यमंत्र्यांची देण असल्याचं राणे म्हणाले.
राणे नेमकं काय म्हणाले?
राज्यात उद्भवलेल्या या भयावह स्थितीला जबाबदार कोण, असा प्रश्न राणेंना विचारण्यात आला. यावर राणे म्हणाले की, "हा राज्याच्या मुख्यमंत्र्यांचा पायगुण आहे. ते मुख्यमंत्री झाल्यापासून पाऊस काय, वादळ काय, कोरोना काय, कोरोना ही त्यांचीच देण आहे. मुख्यमंत्री हे कोरोना घेऊन आले. पाय पाहायला हवं, पांढऱ्या पायाचा" राज्यामध्ये मुख्यमंत्री आणि प्रशासन नाही, अशा प्रकारची भयावह परिस्थिती आहे. पूरग्रस्त जनता ही जबाबदार अधिकाऱ्यांना जाब विचारत होते. पण लोकांना याबाबत काहीच कल्पना दिली गेली नाही. पूरस्थितीचा धोका घेऊन लोकांना सूरक्षित ठिकाणी हलवायला हवं होतं. खाण्यापिण्याची सोय करायला हवी होती. सरकारने नागरिकांची सोय करायला हवी होती. या सर्व प्रकाराला प्रशासन जबाबदार आहे, असंही राणेंनी नमूद केलं.
"विविध प्रकारे योजनेतून मदत देण्याचा प्रयत्न करु"
बाजारपेठेत विविध बाजूने पाणी येतं. त्यामुळे 2005 पेक्षा भयावह स्थिती आहे. त्यामुळे सरकारने नुकसान भरपाई द्यावी, अशीही मागणी व्यापाऱ्यांची आहे. तसेच पुरामुळे ज्यांच्या घराची स्थिती खराब झाली. त्यांची पुनर्वसन करण्याची मागणी आहे. त्यांना मी या संदर्भात निवेदन द्यायला सांगितलं. नुकसानग्रस्तांना आम्ही तिघेही राज्यात आणि केंद्रात चिपळूणकरांना विविध प्रकारे योजनेतून मदत देण्याचा प्रयत्न करु.


ू आणि ध्वनि असं दुहेरी प्रदूषण या फटाक्यांमुळे होतं. सारासार बुद्धीने विचार केला तर फटाके फोडून असा कुठला स्वर्गीय आनंद आपल्याला मिळतो?, कुठल्याही संतांनी,गुरूंनी,धर्मग्रंथानी त्याला दुजोरा दिला नाही. दिवाळीचं उद्दिष्टही त्याने साध्य होत नाही. मग आपल्याला विवेकाला फटाके फोडणं पटतंच कसं? अविवेक संपवायचा सण म्हणजे दिवाळी असं ज्ञानोबाराय सांगतात.
ज्ञानोबा ज्ञानेश्वरीत म्हणतात ,'मी अविवेकाची काजळी फेडून विवेकदीप उजळी!तिच योगिया दिवाळी होई निरंतर||
प्रचंड प्रदूषण करणारे फटाके फोडणे हे सारासार बुद्धीला पटूच शकत नाही. दुसऱ्या धर्मांना काही करायचं स्वातंत्र्य आहे. त्यांच्यात काही चुकीच्या प्रथा आहेत. म्हणून आम्हालाही फटाके फोडायचं स्वातंत्र्य असायला हवं याला काही अर्थ नाही. कारण फटाक्यांना आपल्या धर्मात आधार नाही. त्यात फटाके फोडल्याने काही विधायक होत नाही. दिवाळीत महत्त्व आणि आग्रहही 'दिव्या'ला आहे. मग फटाके फोडावे हा आग्रहच का असावा?
त्यामुळे जे पैसे फटाक्यांवर खर्च होतात ते जर काही गरीब मुलांच्या शिक्षणावर खर्च केले तर काय वाईट? त्यांच्या अज्ञानाचा अंध:कार दुर होईल. जिथे जिथे तिमिर आहे दारिद्र्य,समाजातील समस्यांचा अंधार दुर करण्यासाठी पैश्यांचा वापर केला तर ते खरं लक्ष्मी पूजन. ती खरी दिवाळी!First Published: Oct 18, 2017 06:13 PM IST


text: संजय सोनवणी (Sanjay Sonawani): विरोध नेमका कशाचा हवा?


text: कॉर्न कोर्मा ~ मी मराठी माझी मराठी…!!!!


text:
|
| 663 | WXQ6861587 | 249/11/247 | | |
* DELETED – पुरवणीनुसार वगळलेले मतदार
| नंबर | वार्ड | नाव | वर्गीकृत नाव | धर क्रमांक | वय | लिंग |
|------|-------|------|----------------|-------------|-----|------|
| 664 | WXQ7141195 | 249/110/248 | मतदारचे पूर्ण: चोवीचा ताहुरा म. शोरेक | मतदारचे नाव: कातनकर अर रवीद | 32 | पु |
| 665 | MT/37/216/_PHONE_ | 249/110/249 | मतदारचे पूर्ण: कातनकर हुसेन अर रवीद | महिषुबाबास | 32 | पु |
| 666 | MT/37/216/_PHONE_ | 249/110/250 | मतदारचे पूर्ण: कातनकर हुसेन अर रवीद | महिषुबाबास | 32 | पु |
| 667 | WXQ6632640 | 249/110/251 | मतदारचे पूर्ण: कातनकर इकबाल | महिषुबाबास | 32 | पु |
| 668 | MT/37/216/_PHONE_ | 249/110/252 | मतदारचे पूर्ण: शेख राजाहमद ताजोदीम | वडिलाचे नाव: शेख ताजोदीम | 32 | पु |
| 669 | MT/37/216/_PHONE_ | 249/110/253 | मतदारचे पूर्ण: शेख शरीफा राजाहमद | वडिलाचे नाव: शेख राजाहमद | 32 | पु |
| 670 | FHN0882787 | 249/110/254 | मतदारचे पूर्ण: शेख ताजुद्दीन राज अहम | नाव | 32 | पु |
| 671 | FHN0883702 | 249/110/255 | मतदारचे पूर्ण: शेख ईसाईल राज अहम | नाव | 32 | पु |
| 672 | MT/37/216/_PHONE_ | 249/110/256 | मतदारचे पूर्ण: शेख निसारअहमद | ताजोदीम | 32 | पु |
| 673 | MT/37/216/_PHONE_ | 249/110/257 | मतदारचे पूर्ण: शेख ईसाईल निसारअहमद | नाव | 32 | पु |
| 674 | WXQ2063154 | 249/110/258 | मतदारचे पूर्ण: शेख हामायून अर रवीद | नाव | 32 | पु |
| 675 | WXQ6370480 | 249/110/259 | मतदारचे पूर्ण: कुरेशी हज़िबुल म युसुफ | नाव | 32 | पु |
| 676 | WXQ6180426 | 249/110/260 | मतदारचे पूर्ण: कातनकर शाबीर बादशाह | नाव | 32 | पु |
| 677 | MT/37/216/_PHONE_ | 249/110/261 | मतदारचे पूर्ण: शेख रामचंद्र कल्लप्पा | वडिलाचे नाव: शेख रामचंद्र | 32 | पु |
| 678 | MT/37/216/_PHONE_ | 249/110/262 | मतदारचे पूर्ण: शेख रामचंद्र कल्लप्पा | वडिलाचे नाव: शेख रामचंद्र | 32 | पु |
| 679 | FHN0886903 | 249/110/263 | मतदारचे पूर्ण: इनायदार इमरान | अब्दुलरक्फ | 32 | पु |
| 680 | WXQ1084425 | 249/110/264 | मतदारचे पूर्ण: शेख मुफ्तार राईस | नाव | 32 | पु |
| 681 | WXQ7141203 | 249/110/265 | मतदारचे पूर्ण: शेख रामचंद्र कल्लप्पा | वडिलाचे नाव: शेख रामचंद्र | 32 | पु |
| 682 | MT/37/216/_PHONE_ | 249/110/266 | मतदारचे पूर्ण: शेख साराबी फरीद | नाव | 32 | पु |
| 683 | MT/37/216/_PHONE_ | 249/110/267 | मतदारचे पूर्ण: शेख लालशाह फरीद | वडिलाचे नाव: शेख फरीद | 32 | पु |
| 684 | MT/37/216/_PHONE_ | 249/110/268 | मतदारचे पूर्ण: कल्लुर्गी अर राजक | नाव | 32 | पु |
| 685 | MT/37/216/_PHONE_ | 249/110/269 | मतदारचे पूर्ण: कल्लुर्गी इहिम अर राजक | नाव | 32 | पु |
| 686 | MT/37/216/_PHONE_ | 249/110/270 | मतदारचे पूर्ण: कल्लुर्गी इहिम अर राजक | नाव | 32 | पु |
| 687 | MT/37/216/_PHONE_ | 249/110/271 | मतदारचे पूर्ण: कल्लुर्गी इहिम | नाव | 32 | पु |
| 688 | MT/37/216/_PHONE_ | 249/110/272 | मतदारचे पूर्ण: कल्लुर्गी हुसेन अर राजक | नाव | 32 | पु |
| 689 | MT/37/216/_PHONE_ | 249/110/273 | मतदारचे पूर्ण: कल्लुर्गी हुसेन | नाव | 32 | पु |
| 690 | WXQ3567492 | 249/110/274 | मतदारचे पूर्ण: विसवास गुरुवार निताई | नाव | 32 | पु |
| 691 | FHN1692896 | 249/110/275 | मतदारचे पूर्ण: ताटिकोडा विनायक नरस्था | नाव | 32 | पु |
| 692 | WXQ6370472 | 249/110/276 | मतदारचे पूर्ण: अलमेलकर सल्लम सल्लिम | वडिलाचे नाव: अलमेलकर सल्लिम | 32 | पु |
| 693 | WXQ6741763 | 249/110/277 | मतदारचे पूर्ण: अलमेलकर सर्वेद सल्लिम | वडिलाचे नाव: अलमेलकर सल्लिम | 32 | पु |
| नंबर | प्राधिकारी | वर्णन |
|------|------------|-------|
| 694 | WXQ6861579 | मतदाराचे यूनिकोड: शेख अरफात
नाव: शेख अरफात
पतीचे नाव: इनमादार बाबाई
घर क्रमांक: 90366/32
वय: 23
लिंग: पु. |
| 695 | FHN0886895 | मतदाराचे यूनिकोड: इनमादार बाबाई
नाव: अब्दुलरकफ
पतीचे नाव: इनमादार अब्दुलरकफ
घर क्रमांक: 454
वय: 60
लिंग: जी |
| 696 | FHN0886911 | मतदाराचे यूनिकोड: इनमादार शहिमदबुखुसफ
नाव: अब्दुलरकफ
पतीचे नाव: इनमादार अब्दुलरकफ
घर क्रमांक:
वय: 33
लिंग: पु. |
| 697 | WXQ6370571 | मतदाराचे यूनिकोड: शेख नशीमबानो सलीम
नाव: शेख नशीमबानो सलीम
पतीचे नाव: शेख फेराजा अ.जबार
घर क्रमांक:
वय: 38
लिंग: जी |
| 698 | WXQ637058


text:
इतरही ठिकाणी पाटकर आडनाव असलेले वैश्य वाणी (बनिया) मोठ्या संख्येने आहेत. गुजरात मध्ये बडोदा येथे आहेत, इंदोर,भोपाळ, बिहारमध्ये पाटणा, कर्नाटकात आहेत. सतना शहरात मोठा पाटकर बाजार आहे, तेथें सर्व व्यापारी हे पाटकर आडनावाचे वैश्य वाणी आहेत. कर्नाटकात पत्तुकेरू, पट्टुकर आहेत. पट म्हणजे रेशीम म्हणजेच सिल्क. रेशीम चे व्यापार करणारे ते पत्तुकेरू, हेच दक्षिण भारतात पटतूकर आडनांव लावतात. पट, पट्टूचे कारिगर ते पत्तुगेरू. हे समाज बांधव दक्षिणेकडून गोवा मालवण प्रांतात आले आणि त्यानंतर ठाणे जिल्ह्यात आले. नगरपट्ट्यामध्ये गुजरे, मुंडे आडनावाचे समाज बांधव मोठ्या संख्येने सापडतील.
शेटे, शेट्टी, शेट्ये, शेठे, सेठ, महाजन, चौधरी, या आडनावाचे वैश्य वाणी समाज बांधव संपूर्ण देशात आपल्याला पाहायला मिळतील, महराष्ट्रात नाशिक, पुणे, रत्‍नागिरी, कोल्हापूर, ठाणे, रायगड, नांदेड, परभणी, बीड, अकोला, धुळे, जळगाव या जिल्ह्यात शेठ, शेटे, सेठ, शेठे महाजन तसेच कर्नाटकात शेट्टी आडनावे असलेले वैश्य वाणी मोठ्या प्रमाणात वास्तव्यास आहेत. शेठ म्हणजे यांना पुर्वी साव म्हणायचे. साव या शब्दाचा अपभ्रंश सावठं, साठ, सेठ, शेट असा झाला. सावजींचा व्यवसाय हा शेती, हॉटेल, मिठाई, धान्य व्यापार, घाऊक बाजार शेतमाल खरेदी, सावकारी हा होता. नाशिक, धुळे, जळगाव या ठिकाणी बडे चौधरी, वाणी, महाजन, सिंगासने, अस्वले, पोटे या आडनावाचे समाज बांधव मोठ्या संख्येने वास्तव्यास असलेले आढळतील.
तर सिंधुदुर्ग जिल्ह्यातील समाज बांधव त्या त्या गावाची आडनावे लावतात, जेथे त्यांचे पूर्वापार वास्तव्य आहे. जसे पाटकर, वेंगुर्लेकर, वालावलकर, कुडाळकर, मालवणकर, देवळेकर, मुणगेकर, वेलणकर, तेंडुलकर, जूकर अशी अनेक आडनावे आहेत. वैश्य वाणी बांधव. घाऊक किराणा माल, घाऊक धान्य व्यापार, भुसारी माल, कापड व्यापार, घाऊक फळ व्यापार भाजीपाला व्यापार मिठाई व्यापार, लाकूड व्यापार, मसाल्याचा व्यापार सुक्या मेव्याचा व्यापार करत असत. आजही करत आहेत.
मुंबई सारख्या औद्योगिक शहरात मोठ्या संख्येने गिरण कामगार म्हणून वैश्य वाणी कोकणातून मालवण, कुडाळ, बांदा म्हापसा, बेळगाव, गोवा येथून मुंबईस आलेले आढळून येतात.
ठाणेकर वैश्यांची आडनावे:
तेलवणे, दलाल, पातकर, गुजरे, महाजन, सोनटक्के, मलबारी, कोथिंबरे, शेठे, पांडव, म्हात्रे, खडकबाण, पनवेलकर, खिसतमराव, शेटे, शेट्ये, गंधे, पाठारी, बिडवी, मुरबाडकर, तांबोळी, कोंडलेकर, आंबवणे, रोडगे, उबळे, जगे, आळशी, हरदास, काबाडी, भरणुके, बडे, चौधरी, मनोरे, पुण्यार्थी, मुंडे, सिगासणे, आंग्रे, जुकर, शहाणे, शेरेकर, राखाडे, भोपतराव, गोरी, वाणी, झिंजे, निकते, रोठे, पेणकर, पुणेकर, आनंंदे, दुगाडे, फक्के, दामोदरे, ठकेकर, लोखंडे, झुगरे, ठाकरे, पोटे, दुगाडे, गोरे, भुसारी, लाड, तांबडे, तोडलीकर, अस्वले, गिरी, शेरेकर, दामोदर.
कुलधर्म, कुलाचार:
बहुतांश ठाणेकर वैश्यांचे गोत्र काश्यप आहे. कुलदेवता तुळजाभवानी व जेजुरीचा खंडोबा आहे. इतर ही असू शकतात आणि आहेत. रेणुका माता ही अनेक गावात ग्रामदेवता आहे. काहींची कुलदेवता जीवदानी, एकवीरा आहे, या दोन्ही माता रेणूका देवीची नावे आहेत. जीवदानी माता ही पांडवांनी ठेवलेलं रेणुका मातेचे नाव आहे. पांडवांनी रेणुका मातेकडे जीवनाचे दान मागितलं आणि मातेने त्यांना जीवनदान दिले, म्हणून पांडवांनी रेणुका मातेची मूर्तीची प्राणप्रतिष्ठा करून तिला जीवनदायिनी माता असे संबोधले. तेव्हापासून रेणुका मातेचे विरार, वसई येथील स्थान जीवनदायिनी माता या नावाने प्रचलित झाले. कुडाळ, बांदा परिसरातून असलेल्यांच ग्रामदैवत, गावदेव काळभैरव, रवळनाथ आहे. ग्रामदेवता माऊली, सातेरी आहे. यांचे गुरू गुरुदेव दत्त आहेत.
काही आडनावे ही सर्व वैश्य समाजात सारखी आहेत पण राहाण्याचे स्थान जसे बदलले गेले तसे कुळ व गोत्र ही वेगळे असलेले पाहाण्यात आले आहे. व्यापारानिमित्त मूळ गावे बदलल्याने अनेकांना कुलदेवी, गावदेवी, गावदेव यांचा विसर पडला आहे. प्रथा, परंपरा, राखण देणे या पद्धतींचा काळानुरूप विसर पडलेला आहे. परंतु या प्रथा, परंपरा, राखण देण्याच्या पद्धती पुन्हा सुरू ठेवल्या पाहिजेत, अन्यथा त्याचे विपरीत परिणाम पुढील पिढ्यां


text:
ांची संतती अवगुणी, अतिसामान्य असते. अशा मिश्रगुणी समाजात दुःख फार असते. संभोगसुद्धा दुःखमय असतो. असा समाज प्रगति करून करतो. बहूधा तो अप्रगत रहातो. तरीसुद्धा, माठ तपस्वी अशा समाजात निर्माण होत असतात.
जर पुरुष राजसी व स्त्री सांत्विक असेल तर, पहिली कांही वर्ष ती स्त्री पुरुषाचा पोरकटपणा सहन करत रहाते आणि नंतर कांही काळ्यांने ती पुरुषाचा कल पाहून स्वता रजोगुणी होते किंवा तो पुरुष आपल्या पत्नीचे उत्तम वलण पाहून प्रभावित होतो व मग तो स्वत: सांत्विक होतो. कोणाचा गुण अधिक शक्तिमान आहे त्यावर हे अवलंबून असते. अशा दांपत्याची संतती सामान्य ते अतिसामान्य अशी विविध गुणी असल्याचे दिसून येते. बस्याच वेळा असे दांपत्य वृद्धापकाळी पूर्णपणे सांत्विक झाल्याचे दिसून येते. कारण रजोगुणी लोकांचा सत्वगुणाकडे कल असतो.
जर पुरुष राजसी आणि स्त्रीसुद्धा राजसी असेल तर, ते दोघेही त्यांच्या राजसी स्वभावानुसार एकमेकाशी लूपडाव खेळत रहातात. आणि हिच वैवाहिक जीवनाची मजा अशा समजूतीत संपूर्ण जीवन काढतात. त्यांचे संभोग मानवी संभोग असतात. अशा जोडपणाची संतती धूर्त, रजोगुणी व प्रसंगी तामसी सुद्धा असते. असा समाज धडसी कृत्ये करणारी माणसें निर्माण करतो. लटवय्ये, मोठे व्यापारी, उद्योगपति, मोठे कार्यकर्ते अशा
समाजात मोठ्या प्रमाणात निर्माण होत असतात. असे समाज सामाज्य निर्माण करतात. परंतु त्यांची अध्यात्मिक अवस्था मात्र कमी प्रतीती असते.
जर पुरुष राजसी आणि स्त्री तामसी असेल तर, त्या पुरुषाला अनेक मनस्तापकारक अनुभवांचा सामना करावा लगतो. बन्याच वेळा असे जोडपे निःसंतान असते. बन्याच वेळा असा विवाह मोडीत निघतो. अशा दांपत्याची संतति तमोगुणी अथवा दुर्जनगुणी असते.
जर, पुरुष तामसी आणि स्त्री साल्विक असेल तर, तो विवाह टिकत नाही. स्त्रीचा छळ होतो. प्रसंगी खून सुद्धा होतो. किंवा स्त्री आत्महत्या करते. अशा दांपत्याची संतति तमोगुणी, दुर्जनगुणी असण्याची जास्त शक्यता असते.
जर, पुरुष तामसी आणि स्त्री राजसी असेल तर, ती स्त्री त्या पुरुषास पुरुन उरणाचा प्रयत्न करते. आणि जर त्या स्त्रीत पुरेसे सामर्थ्य असेल तर ती स्त्री त्या पुरुषास वठणीवर आणते. पुरुषास राजसी करून घेते. त्यासाठी ती अनेक युक्त्या करते, जसे, भयात धार्मिक वातावरण निर्माण कयणे, जागृत देवतांची पुजा करणे, समाजातील इतर लोकांचे डडपण आणणे वगैरे. अशारितीने ती त्या तामसी पुरुषास बदलून रजोगुणी करून घेते. आणि विवाह यशस्वी करते. परंतु, जर पुरुष केवळ तमोगुणी नसून दुर्जनगुणी असेल तर मात्र असा विवाह मोडीत निघतो. संतति मिश्रगुणी असते. असा पुरुष स्त्रीवर बलात्कार करणे पसंत करतो, किंवा ती झोपलेली असताना संभोग घेणे मोठे मजेचे समजतो. त्यामुळे, अशा जोडप्यास अपंग, मंदवृद्धि, विकलांग, वेडसर अशी अवगुणी अथवा गुणहीन संतति होण्याची मोठी शक्यता असते.
जर, पुरुष तामसी आणि स्त्री सुख्रा तामसी असेल तर, त्यांच्या सभोगाला राक्षसी संभोग द्याणतात. दोघेही एकमेकास पुरुन उरतात. साधारणपणे जर स्त्री तामसी असेल तर ती पुरुषपेशा जास्त भयकर असते. त्यामुळे, शेवटी तिचा विजय होतो. दोघेही एकमेकांचा छळ करीत असतात. आणि त्यालाच ते जीवन समजत रहातात. अशा जोडप्याच्या जीवनात गुळ्हेगारीणा भयपूर असतो. त्यांचे जीवन अनेक टुळखमय प्रसंगानी भरलेले असते. प्रसंगी एकादाचा मृत्यू होत असतो. आणि अशारितीने तो विवाह संपूर्णत येतो. समाजाला अशा दांपत्याच्या अनेक कृत्यामुळे फारच त्रास होत असतो. पोलीस ठण्यावर त्यांच्या सतत वास्या होत असतात. त्यांची संतति तमोगुणी, दुर्गुणी, लिंगपिसट, वेडी अशी सदोष होते. समाजात मोठे भयकर गुळ्हे करणारे गुळ्हेगार ब्याच्या पोटी जन्म घेतात. खुनांची मालिका करणारे वेडेखुनी, गुळ्हेगार धर्ममार्ड, जनतेचा छळ करणारे राजकर्ते, गुळ्हेगारी धंदे करणारे अशांचा
जन्म अशा दांपत्याच्या पोटी होत असतो. तामसी स्त्रियां व्यभिचार करणे पसंत करतात. अनेक गुन्हेगारी उद्योग अशी जोडपी चालवित असतात.
सत्वगुणी माणसांतूनच संतुगुणी माणसेस तयार होत असतात. आता आपण संतुगुणी माणसांची लक्षणे पहाणार आहोत. त्याआधी कांही गोष्टी आपण नीट लक्षात येतल्या पाहिजेत आणि त्या अशा किं, साधकात हे जे तम, रज व सत्व गुणांचे आविष्कार असतात ते निरनिराळ्या तीव्रतेचे असतात. त्यामुळे तमोगुणी माणसात जी लक्षण दिली आहेत ती, तो साध


text:
्राची पारदर्शकता ही फार गरजेची होती. ह्या पार्श्वभूमीवर 'आर्टिस्ट सेंटर' ही संस्था, तिची स्थापन आणि कार्य महत्त्वाचं ठरतं.
आधुनिक काळात आणि समकालीन कलेच्या बाबतीतही कलाकाराची व्यक्तिगतता आणि त्याच वेळी संस्थात्मक पातळीवरील जनसहभाग असा दुपेडी व्यवहार हा कलामूल्य निश्चितीमध्ये महत्त्वाचा ठरतो, ह्याचे भान आपल्याला आहे का? ह्याची गरज आपल्याला खरंच भासते का? हे मुद्दे अतिशय महत्त्वाचे ठरतात. आपली गोची तिथेच आहे. कारण खाजगी कलादालन हे कलामूल्य काही विशिष्ट पद्धतीने निर्माण करतात, त्यामागे त्यांचे आर्थिक, सांस्कृतिक राजकारण असे अनेक कंगोरे त्यात असतात. पण संग्रहालय, आर्टिस्ट सेंटर, बॉम्बे आर्ट सोसायटी, आर्ट सोसायटी ह्यांसारख्या संस्था ह्यापेक्षा वेगळ्या भूमिकेतून कलामूल्य निश्चिती करतात, त्यांनी करावी अशी अपेक्षा असते. ज्यामध्ये कलासंवर्धन आणि बऱ्याच अंशी लोकशिक्षण असाही भाग असू शकतो. लोकशिक्षणातून एका सामायिक दृष्टीने, पद्धतीने कलामूल्य निर्माण करावे अशी ती काहीशी भूमिका असते.
'आर्टिस्ट सेंटर'च्या मूलभूत भूमिकेत नक्की काय लिहिले आहे? ती जनसहभागाची जागा आहे की नाही? कारण आज हे ही लक्षात घायला पाहजे की ती जागा-संस्था ऐतिहासिक आहे, पण गेल्या काही दशकांमध्ये ती तितकीशी लोकप्रिय राहिली नाही हे ही वास्तव आहे. त्या संस्थेमधील जनसहभाग हा कमी झाला, परिणामी ती लोकप्रिय राहिली नाही असे म्हणता येईल का? जनसहभाग कमी झाला हे वास्तव असेल तर जनसहभाग कमी का झाला हे शोधायचे का?
'आर्टिस्ट सेंटर'च्या बाबतीत काय घडतंय ते काळाच्या ओघात समोर येईलच, पण त्याहून म्हटलं तर गंभीर प्रश्न हा आपला आहे, तो म्हणजे आपली कलामूल्य काय, आपण कोणत्या कलामूल्याला महत्त्व द्यायचं, झगडायचं, त्याबद्दल विचार करायचा किंवा करतो, असा प्रश्न आहे. कारण पूर्वापार समज, श्रद्धा अशी आहे की संस्था ह्या मूल्यनिर्मिती, कलामूल्यनिश्चिती वृद्धी अशा काही व्यवहारांकरता असतात ज्याचे परिणाम सामाजिक पातळीवर असतात. त्यामुळेच भावनिक प्रतिसादापलीकडे जात येईल का? ह्या वर बरेच काही अवलंबून असेल!


text:
Nagpur News : ६२ ऐवजदार स्वच्छता कर्मचाऱ्यांना 'सवोंच्च'न्याय - ६२ the highest sanction for casual cleaning staff | Maharashtra Times
६२ the highest sanction for casual cleaning staff
६२ ऐवजदार स्वच्छता कर्मचाऱ्यांना 'सवोंच्च'न्याय
महापालिकेत कार्यरत ६२ ऐवजदार स्वछता कामगारांना रिक्त वाहनचालकाच्या जागेवर नियुक्तीचा औद्योगिक न्यायालयाच्या निर्णयास सवोंच्च न्यायालयाने 'जैसे थे' ठेवत त्यांची याचिका निकाली काढली आहे. त्यामुळे या सर्वांना मनपाच्या सेवेत समाविष्ट करून घेण्याचा मार्ग मोकळा झाला आहे.
मनपा प्रशासन गेल्या २० वर्षांपासून या कामगारांकडून वाहनचालकाचे कामे घेत आहे. या कामगारांना मनपात रिक्त वाहन चालकाच्या पदावर समाविष्ट करावे, अशी मागणी राष्ट्रीय नागपूर कार्पोरेशन एम्प्लॉइज असोसिएशनच्यवतीने (इंटक) करण्यात येत होती. परंतु प्रशासाने त्याची दखल घेतली नाही. त्यामुळे संघटनेनी औद्योगिक न्यायालयात दाद मागितली. न्यायालयाने ऐवजदारांच्या बाजूने निकाल दिला. याविरोधात प्रशासनाने उच्च न्यायालयात याचिका दाखल केली. औद्योगिक न्यायालयाचा आदेश योग्य असल्याचे उच्च न्यायालयाने सांगितले. त्यानंतरही प्रशासनाने दुर्लक्ष केल्याने सर्वोच्च न्यायालयाने दाद मागण्यात आली. न्यायालयाने आता ही याचिकाही निकाली काढली आहे. त्यामुळे कर्मचाऱ्यांना लाभ देण्याची मागणी संघटनेचे अध्यक्ष सुरेंद्र टिंगणे, सरचिटणीस रंजन नलोडे, ईश्वर मेश्राम आदींनी केली आहे.
Web Title : ६२ the highest sanction for casual cleaning staff


text:
extra marital affair – Marathi People
' ह्या ' कारणावरून सहा मुलांच्या आईचा प्रियकरावर अॅसिड हल्ला : प्रियकर गंभीर आणि महिला फरार
उत्तर प्रदेशमधील सहारनपूर जिल्ह्यात एका ४० वर्षीय महिलेने २५ वर्षांच्या युवकावर अॅसिड टाकल्याची खळबळजनक घटना असून ही घटना विवाहबाह्य संबधामुळे घडल्याचा पोलिसांचा अंदाज आहे. पोलीस तपासात या दोघांचे प्रेमसंबंध असल्याचे समोर आले आहे. प्रियकराने सोडून दिल्यामुळे बदला घेण्याच्या भावनेने त्या महिलेने हे कृत्य केल्याचे समोर आले आहे. जखमी प्रियकराला मेरठच्या रूग्णालयात पाठवण्यात आले असून त्याची… Read More »
Category: देश Tags: acid attack, affair in uttar pradesh, crime, extra marital affair, love
सोशल मीडियावरच्या १८ वर्षांनी लहान प्रियकरापायी नवरा मुलांना दिले सोडून : पुढे काय घडले ?
चार मुले आणि पतीला सोडून १८ वर्षांनी लहान असलेल्या प्रियकराकडे गेलेल्या महिलेला तिच्या प्रियकरानेच अखेर दगा दिला. सतत ही महिला तिच्या प्रियकराकडे लग्नाचा तगादा लावत होती शेवटी त्याने तिच्या लग्नाच्या तगाद्याला वैतागून तिची हत्या केल्याचे समोर आले आहे. रेणू सिंह (वय ४५) असे या महिलेचे नाव असून याप्रकरणी पोलिसांनी तिचा प्रियकर पंकज जोशी (वय २७)… Read More »
Category: महाराष्ट्र मुंबई Tags: crime, extra marital affair, mumbai news, mumbai updates, murder, murder in extra marital affair
गोवा पोलिसांनी कल्पना बरिकी ३० वर्षीय महिलेला पती बसवराज याची हत्या केल्याच्या आरोपाखाली अटक केली आहे. पोलिसांना बरच दिवसांपासून काहीच हाती लागत नव्हते मात्र एका साक्षीदारामुळे ही हत्या उघडकीस आली . महिला मूळ कर्नाटकची रहिवासी असून गोव्यात एका फ्लॅटमध्ये ही हत्या करण्यात आली. हत्या केल्यानंतर आरोपी महिलेने आपल्या चार प्रियकरांच्या साथीने पतीच्या मृतदेहाचे तीन तुकडे… Read More »
Category: देश Tags: affair & murder, boyfriends, crime, extra marital affair, goa news, goa updates
पानवाल्याशी जुळले महिला शिक्षिकेचे प्रेमसंबंध, लग्नाच्या तब्बल २० वर्षांनी पत्नीने पतीला संपवले
गोरखपूर (उत्तर प्रदेश ) येथे एक खळबळजनक मर्डरचा खुलासा झाला आहे. लग्नाच्या तब्बल २० वर्षांनी एका पत्नीने आपल्या पतीचा मर्डर केला. विशेष म्हणजे ही महिला सुशिक्षित असून सरकारी शाळेत शिक्षिका आहे. तिच्या घरापासून शाळेच्या रस्त्यावर एका पानवाल्याची टपरी आहे.ती शाळेत येत जात असताना त्यांच्या दोघांमध्ये प्रेमसंबंध जुळले. पतीने अनेक वेळा दोघांना पकडले, तरीही तो तिला… Read More »
Category: देश Tags: crime news, extra marital affair, extra marital affiar, gorakhpur murder, murder
आपल्या पत्नीच्या विवाहबाह्य प्रेमप्रकरणाला कंटाळलेल्या एका व्यक्तीने आत्महत्येचं पाऊल उचललं. ही दुर्दैवी घटना हैदराबाद इथे घडली आहे . आपल्या पत्नीचे शेजारील व्यक्तीशी असलेले संबंध पतीला सहन होत नव्हते . त्यातूनच त्याने हे टोकाचे पाऊल उचलले. मृत व्यक्ती हा पेशाने इलेक्ट्रिशन होता . हैदराबाद जवळील यादाद्री भोंगीर जिल्ह्यातील शमीरपेटमध्ये राहणाऱ्या या व्यक्तीने पंख्याला गळफास घेऊन आत्महत्या… Read More »
Category: देश Tags: extra marital affair, suicide due to affair of wife, wife affair
म्हणून सहा दिवसातच स्वतःच्या पत्नीचे तिच्या प्रियकराशी लावले लग्न: पती देखील होता उपस्थित
मनाविरुद्ध लग्न लावल्याने बऱ्याच वेळा विवाह झाल्यानंतर देखील चोरून प्रेम प्रकरणे सुरु राहतात . प्रकरण उघडकीला आले तर त्यातून मारामाऱ्या , खून देखील होतात . मात्र समजा आपली पत्नीचे असे काही आहे असे समजल्यावर जर पतीने स्वतःहुन पत्नीचे तिच्या प्रियकराशी लग्न लावले तर ? . अशीच एक घटना ओरिसातील भूवनेश्वर जवळील सुंदरगड जिल्हाच्या बडगाव ब्लॉकच्या… Read More »
Category: देश Tags: extra marital affair, extra martial affair, love, love jihad, marriage
हॉटेलमध्ये तुमचा नवरा परस्त्रीसोबत आहे : बायकोला समजल्यावर तिने जे केले ..पुढे वाचा
परस्त्रीसोबत लगट करायची काही पुरुषांना सवय असते .मात्र अशाच एका रंगेल पतीला त्याच्या बायकोने चांगलाच हिसका दाखवला. त्यामुळे तो आता तरी आपले गुण ( अवगुण ? ) सोडेल अशी आपण अपेक्षा करूयात . बातमी औरंगाबादची असून बायकोने पोलिसांच्या मदतीने दामिनी पथकामार्फत त्याला रंगेहाथ धरले त्यामुळे त्याची नाचक्की तर झालीच मात्र त्याच्या पत्नीच्या हिमतीने देखील कौतुक… Read More »
Category: औरंगाबाद महाराष्ट्र Tags: aurangabad news, crime news, extra marital affair, रंगेहाथ धरले, लफडे, विवाहबाह्य संबंध
प्रियकराच्या मदतीने पतीचा अक्षरश: मुंडके धडावेगळे करून खुन करणाऱ्या पत्नीस व तिच्या प्रियकरास भिवंडी पोलिसांनी अटक केली आहे . पत्नी गुल


text:
िवर्तनाच्या चल्ववलीत कार्य करणारे नेते आणि कार्यकर्ते याना गांधी भावतात ते त्यांनी शांततापूर्ण आंदोलन कसे करावे; याचा वस्तुपाठ घालून दिल्यामुळे. शहीद डॉ. नरेंद्र दाभोलकर यांनी स्थापन केलेली महाराष्ट्र अध्यक्ष निमूळन समितिसुद्धा याच मागणी, संविधानास डाव्यासमोर ठेवून गेली चौतीस वर्ष अंधश्रद्धा निमूळनाचे आणि व्यापक समाजपरिवर्तनाचे कार्य करीत आली आहे. स्वातंत्र्यलढा असे किंवा सामाजिक परिवर्तनाचा लढा असो, काही समाजविधातक आणि धर्मांध शक्ती त्यास विरोध करतात. विचाराने विचाराना विरोध करणे, तसेच शांततापूर्ण आणि संवेधानिक मागणी विरोध करणे त्यांना जमत नसल्याने ते हिंसेचा मार्ग अवलंबतात आणि आपल्या विरोधकांच्या हत्या करतात. याच प्रवृत्तीने महत्त्व गांधी यांचा बच्ची घेतला आणि अगदी अलीकडे डॉ. नरेंद्र दाभोलकर, कॉ. गोविंद पाणसे, डॉ. एम.एम. कल्याणी आणि गोरी लंकेश यांचा बच्ची घेतला. सध्या तर या शक्ती चौफेर उध्वललेल्या आहेत.
माणूस मारला तरी विचार मरत नाहीत याचा प्रत्यय म. गांधी यांच्या हस्त्येंतर आणि अलीकडे झालेल्या समाजसुधारकांच्या हस्त्येंतरस्ती येत आहे. हे वास्तव पचनी पडत नसल्याने या शक्ती त्यांच्या मृत्यूंतरस्ती त्यांच्याविषयी अप्रचार करून, समाजात विखार पेहलू त्यांची पुन्हा पुन्हा हत्या करण्याचे केविलवाणे प्रयत्न करताना दिसतात. परंतु एवढे करूनही हे नेते काही मरत नाहीत. उलट ते आपल्या विचारांच्या रूपाने जनमानसात कायमचे जिवंत आहेत आणि राहणार आहेत. याची प्रचिती गेल्या महिन्यात आपल्या देशाच्या राजधानीत आयोजित केलेल्या 'जी २०' शिखर परिषदेच्या वेळी आली. या परिषदेसाठी उपस्थित सर्व राष्ट्रांच्या प्रतिनिधींनी गांधी समाधी, राजघाट येथे एकत्र येऊन अगदी शिस्तीत गांधीजींना अभिवादन केले. यात जगातील महासता मानल्या गेलेल्या राष्ट्रांचा समवेश आहे. सनातनी विचारांचे लोक गांधीजींच्या विरोधात खालच्या थारवार येऊन, अत्यंत अश्लाभ भोषेत दुष्प्रचार करत असताना, त्यांच्या खुन्याच्ये उदारीकरण करत असताना, त्यांच्या फोटोवर गोळ्या झाडत असताना, त्यांच्या माता-पित्यांवर शिंगोंडे उडवत असताना जगभरातले शक्तिशाली देशांचे प्रतिनिधीं पंत्रधानांच्या नेतृत्वाखाली गांधीजींच्या समाधीसामोर नतमस्तक होतात. यास कायथ्यात न्याय म्हणावे की 'मजबूरी का नाम महात्मा गांधी' हा अप्रचार खोडून टाकणारे प्रात्यक्षिक म्हणावे, असा प्रश्न पडतो. गांधीजी आपल्या शांततापूर्ण आंदोलने आणि उपोषणे या मागणी इंग्रजांना माण्य करायला मजबूर करीत असत. म्हणून हा वाक्यप्रचार प्रचलित झाला होता. यामुळे आज सारे जग आपल्या देशाला गांधीजींच्या नावाने ओळखते.
यावरून गांधी मरत नसतात हे सिद्ध होतेच, पण गांधीजी अपरिहाय आहेत हे सुद्धा सिद्ध होते. त्यांच्या मागाच्या चालून महा. अंनिसेने महाराष्ट्र सरकाराला दोन कायदे मंजूर करायला मजबूर केले होते, हा अगदी ताजा इतिहास आहे. यामुळे ती काय धर्मांध, सनातनी प्रवृत्ती महा. अंनिसमागे हात धुवून लागल्या आहेत आणि अप्रचाराची राळ उडवून समाजात अंनिसविषयी आणि डॉ. नरेंद्र दाभोलकर यांच्याविषयी गैरसमज पसरवीत आहेत. परंतु खन्याला मरण नसते, हे गांधीजी आपल्याला पदोपदी दाखवून देत आहेत. महात्मा गांधींना त्यांच्या जयंतीनिमित्त वंदन करूया. विवेकाचा आवाज बुलंद करूया!
उत्तम जोगंदंड
अतिथी संपादक
महा. अंनिसासाठी विवेक जागर संस्थेच्या वर्तीने प्रकाशित करण्यात आलेल्या या अंकात व्यक्त झालेल्या मतांशी संपादक, प्रकाशक, महा. अंनिस आणि विवेक जागर
संस्था सहमत असतीलच असे नाही. कायदेशी बार्बासाठी मा. प्रधानमंत्री न्यायदंडाधिकारीसाहेब इस्लामपूर, ता. बाढ़वा, जि. सागली यांचे कायदेशी असेल.
सामाजिक एकजुटीचा हुंकार उमटावा
डॉ. बाबा आढाव
मित्रांनो,
डॉ. दाभोलकरंच्या खुनाला आज १० वर्ष पूर्ण झालीत. परंतु अजूनही तपास पूर्ण झालेला नाही. त्याला कारण आजच सामाजिक, राजकीय वातावरण कलुखित झालेले आहे; सत्ताधान्यांना त्याबाबत कोणतीही इच्छाशक्ती राहिलेली नाही. आपण चल्लवल महणून, संघटना महणून सरकारकडे गाह्याणे केले, पाठपुरावा केला. परंतु सरकार यात काही कृती करणार नाही, हे आपण सारखं बघत आहोत आणि तसे आता जबलजवल स्पष्ट झालेले आहे. कारण सरकारच मुख्य मरेक्यांच्या वृत्तीच आणि त्याना प्रेरणा देणारं आहे. आजच बघा ना, महात्मा गांधीच्या वडिलांच नावसुद्धा बदलण्यापर्यंत मनोहर


text: लोकनेता :पंकजा मुंडे-पालवे ह्यांचे मनोगत - पंकजा गोपीनाथ मुंडे - ग्रामविकास, रोजगार हमी योजना, जलसंवर्धन, महिला व बालकल्याण मंत्री, महाराष्ट्र.


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- 'राष्ट्रीय स्वयंसेवक संघाचे लोक सुंदर मुलींना पळवून नेतात'
- विदर्भ स्वतंत्र करून दाखवणारच!
- हुकूमशहा असतो तर भगवद्गीतेची सक्ती केली असती!
- स्विस खुळखुळा
- लोकशाहीची एकखांबी वाटचाल
- मध्यस्थांना काढून टाकले तरच शेतकऱ्यांना रास्त भाव मिळेल - शरद पवार
- भारताचे 'गुजराती'करण
- साईबाबा देव, संत, गुरू नाहीत!
मोस्ट रीड
पुण्याचे खासदार सुरेश कलमाडी यांच्याविरोधात केंद्रीय अन्वेषण विभागाच्या (सीबीआय) विशेष न्यायालयाने सोमवारी राष्ट्रकुल स्पर्धेतील गैरव्यवहारप्रकरणी आरोपपत्र निश्चित केले. कलमाडी यांच्यावर फसवणूक आणि ९० कोटींपेक्षा जास्त रुपयांचा भ्रष्टाचार केल्याचा आरोप ठेवण्यात आला आहे. आरोपपत्र निश्चित करण्याच्यावेळी कलमाडी यांच्यासह या खटल्यातील अन्य सर्व आरोपी न्यायालयात उपस्थित होते.
न्यायालयाने या खटल्यातील आरोपींवर विविध गुन्ह्यांखाली आरोपपत्र निश्चित करण्याचा निर्णय २१ डिसेंबरला दिला होता. भारतीय दंडविधान संहिता आणि भ्रष्टाचारविरोधी कायद्याच्या आधारे कलमाडी आणि अन्य नऊ आरोपींवर आरोपपत्र निश्चित करण्यात आले.
गेल्या २०१० मध्ये झालेल्या राष्ट्रकुल स्पर्धेच्यावेळी निकाल देण्यासाठी लागणारे साहित्य खरेदी करण्याचे कंत्राट बेकायदापणे देण्यात आले होते, असे आरोपपत्रात म्हटले आहे. कलमाडी यांच्याबरोबर राष्ट्रकुल स्पर्धा संयोजन समितीचे माजी सरचिटणीस ललित भानोत, समितीचे माजी महासंचालक व्ही. के. वर्मा, स्पर्धा साहित्य खरेदी विभागाचे माजी महासंचालक सुरजित लाल, क्रीडा खात्याचे माजी महासंचालक ए. एस. व्ही प्रसाद, संयोजन समितीचे माजी खजिनदार एम. जयचंद्रन यांच्यावर आरोप निश्चित करण्यात आले.
पदाचा गैरवापर केल्याचा आरोप संयोजन समितीतच्या सहा पदाधिकाऱयांवर ठेवण्यात आला आहे. फरिदाबाद येथील जेम इंटरनॅशनलचे पी. डी. आर्या व ए. के. मदन आणि एकेआर कन्स्ट्रक्शनचे ए. के. रेड्डी यांच्यावरही आरोप दाखल करण्यात आले आहेत. स्विस टायमिंग ओमेगा यांच्यावरही आरोप दाखल करण्यात आले आहेत.


text: जुळत नाही कसला मेळ.


text:
महापालिकेची 'बेस्ट' आयडिया, बस थांब्यावर व्हर्टिकल गार्डन | Mumbai
महापालिकेनं बस थांब्यावर व्हर्टिकल गार्डन उभारलं आहे. बस थांब्यावर फुलवलेल्या या बगीच्याची पहिली झलक पाहा... कशी वाटली पालिकेची आयडियाची कल्पना...
शिवाजी पार्क-दादर परिसरात सौंदर्यीकरणासाठी अनेक उपक्रम राबवण्यात येत आहेत. या मार्गावर पदपथाचे रुंदीकरण आणि सुशोभीकरण करण्यात येत आहे. बस थांब्यांमागे झाडांच्या कुंड्यांचा वापर करून व्हर्टिकल गार्डन साकारलं जात आहे. याच उपक्रमा अंतर्गत शिवाजी पार्क बसस्टॉपवर छोटा आणि सुंदर असा बगीचा फुलवण्यात आला आहे. या व्हर्टिकल गार्डनचे फोटो मुंबई लाइव्ह आपल्या प्रेक्षकांसाठी घेऊन आलो आहोत.
फक्त एकाच बस स्टॉपवर नाही तर शिवाजी पार्क परिसरातील जुन्या महापौर बंगल्यापासून व्हर्टिकल गार्डन प्रकल्पाची सुरुवात करण्यात आली आहे. या परिसरात आणखी ८ बस थांब्यांवर व्हर्टिकल गार्डनं उभारली जाणार आहे. महानगरपालिकेनं शिवाजी पार्क जवळ व्हर्टिकल गार्डनची उभारणी करण्यासाठी ५.६९ कोटी रुपये खर्च केले आहेत. हे पायलट प्रोजेक्ट असून जूनपर्यंत पूर्ण करण्याचा महापालिकेचा मानस आहे.
माहीम कॉजवे ते सिद्धीविनायक मंदिर हा साडेचार किलोमीटर रस्ता मुंबईतील सांस्कृतिक इतिहासाच्या दृष्टीनं अत्यंत महत्त्वाचा आहे. सिद्धीविनायक मंदिर, चैत्यभूमी, बाळासाहेब ठाकरे स्मृतिस्थळ या ठिकाणांवर पर्यटकांसोबतच इतर मुंबईकरांची देखील वर्दळ असते. असं असलं तरी या महत्त्वाच्या ठिकाणांवर आवश्यक सोई-सुविधा नाहीत. त्यामुळे पर्यावरणमंत्री आदित्य ठाकरे यांनी मुंबईतील महत्त्वाच्या मार्गावर सर्व सोई-सुविधा देण्याचे आदेश महापालिकेला दिले आहेत.
उल्लेखनीय म्हणजे चीनमधील नानजिंग ग्रीन टावर्स हे आशियातील पहिलं व्हर्टिकल गार्डन आहे. ६५६ फूट आणि ३५४ फूट उंच इमारतींमध्ये ३००० रोपं, २५०० वेगवेगळ्या प्रजातीची झुडपं लावण्यात आली आहेत. ६०० फुट उंच झाडे आणि ५०० मध्यम आकाराची झाडं ६००० चौरस किलोमीटर क्षेत्रात लावली आहेत.


text:
. | लागवड अधिकारी, परभणी | श्री. पी. सी. वाघवरे | दोन | २०/०७/२००८ | ७८३७० |
| 6. | लागवड अधिकारी, गंगाखेड | श्री. आर. के. चैट्टी | दोन | १०/०७/२००८ | ७८३७० |
| 7. | लागवड अधिकारी, गंगाखेड | श्री. वी. ओ. वाचार | दोन | १३/०८/२००८ | ७८३७० |
| 8. | लागवड अधिकारी, जिंतुर | श्री. जी. एस. खुपसे | दोन | ०७/०७/२००८ | ७८३७० |
| 9. | लागवड अधिकारी, सेलु | श्री. एस. एस. खुपसे | दोन | १०/०७/२००८ | ७८३७० |
| 10. | लागवड अधिकारी, हिंगाली | श्री. एस. एम. बागर | दोन | १६/०७/२००८ | ७८३७० |
| 11. | लागवड अधिकारी, कल्मनुरी | श्री. एल. बी. राण | दोन | २६/०७/२००८ | ७८३७० |
| 12. | लागवड अधिकारी, वसमत | श्री. वी. एम. परश्यन | दोन | २८/०७/२००८ | ७८३७० |
| 13. | सहा. लागवड अधिकारी, गंगाखेड | श्री. जी. जी. चुगवार | तीन | २७/०७/२००४ | ७८३७० |
| 14. | सहा. लागवड अधिकारी, परभणी | श्री. एस. एस. पदवार | तीन | २७/०७/२००४ | ७८३७० |
| 15. | सहा. लागवड अधिकारी, परभणी | श्री. एम. आर. लाकडे | तीन | ०२/०७/२००० | ७८३७० |
| 16. | सहा. लागवड अधिकारी, परभणी | श्री. जी. एम. शेख | तीन | ०२/०७/२००८ | ७८३७० |
| 17. | सहा. लागवड अधिकारी, जिंतुर | श्री. वी. सी. कोल्हे | तीन | १२/०७/२००४ | ७८३७० |
| 18. | सहा. लागवड अधिकारी, कल्मनुरी | श्री. एस. ए. पटाण | तीन | २३/०७/२००२ | ७८३७० |
| 19. | सहा. लागवड अधिकारी, वसमत | श्री. एम. बी. हक्कदेवाड | तीन | ०७/०७/२००७ | ७८३७० |
| 20. | सहा. लागवड अधिकारी, वसमत | श्री. एस. एस. मोतेवार | तीन | ३०/०७/२००४ | ७८३७० |
| 21. | सहा. लागवड अधिकारी, वसमत | श्री. अ. अ. पटकार | तीन | २७/०७/२००४ | ७८३७० |
| 22. | सहा. लागवड अधिकारी, जिंतुर | श्री. एस. एल. गायकवाड | तीन | ०८/०७/२००४ | ७८३७० |
| 23. | सहा. लागवड अधिकारी, सेलु | श्री. पी. एम. देशमुख | तीन | १३/०७/२००४ | ७८३७० |
| 24. | सहा. लागवड अधिकारी, सेलु | श्री. एफ. ए. अन्नारी | तीन | १६/०७/२००४ | ७८३७० |
| 25. | सहा. लागवड अधिकारी, हिंगाली | श्री. पी. सी. निर्मल | तीन | ०७/०७/२००७ | ७८३७० |
| 26. | सहा. लागवड अधिकारी, हिंगाली | श्री. यु. के. लोखेडे | तीन | ३०/०७/२००२ | ७८३७० |
| 27. | रोपवन कोतवाल, परभणी | श्री. जी. पी. थारात | तीन | २७/०७/२००० | ७८३७० |
| 28. | रोपवन कोतवाल, गंगाखेड | श्री. जी. बी. मुंडे | तीन | २७/०७/१९६६ | ७८३७० |
| 29. | रोपवन कोतवाल, गंगाखेड | श्री. पी. के. सोनटक्के | तीन | ३०/०७/२००४ | ७८३७० |
| 30. | रोपवन कोतवाल, सेलु | श्री. एस. डी. गायकवाड | तीन | १६/०७/२००४ | ७८३७० |
| 31. | रोपवन कोतवाल, जिंतुर | श्री. मो. सलीम मो. हतिम | तीन | १६/०७/२००४ | ७८३७० |
| 32. | रोपवन कोतवाल, कल्मनुरी | श्री. एन. जी. वेबर | तीन | ३१/०७/१९६४ | ७८३७० |
| 33. | रोपवन कोतवाल, वसमत | श्री. डी. टी. ड्रिझाडे | तीन | ३०/०७/२००२ | ७८३७० |
| 34. | मुख्यलेखापाल | श्री. एस. एस. पाटील | तीन | ०७/०७/२००४ | ७८३७० |
| 35. | लेखापाल | सी. ए. वी. लोणिकर | तीन | १७/०७/२००७ | ७८३७० |
| 36. | लेखापाल | श्री. डी. पी. गडाप्पा | तीन | ०७/०७/२००७ | ७८३७० |
| 37. | लघुदंकलखक | श्री. ऑबेदुल्लाह एस अं | तीन | २७/०७/२००४ | ७८३७० |
| No. | Name | Father's Name | Gender | Date of Birth | Age |
|-----|-----------------------|------------------------|--------|---------------|-----|
| 37. | लिपिक | श्री. एन. के. चक्काण | तीन | 30/02/2008 | 19690 |
| 38. | लिपिक | श्री. एम. बी. भुसेवाड | तीन | 16/07/2008 | 99000 |
| 40. | लिपिक | श्री. एस. के. घोंके | तीन | 09/04/2007 | 19700 |
| 41. | लिपिक | श्री. एस. एन. हाहे | तीन | 13/06/2002 | 19690 |
| 42. | लिपिक | श्री. बी. बी. गोरे | तीन | 09/08/2009 | 7690 |
| 43. | लिपिक | सो. एस. के. इंगोले | तीन | 02/06/2007 | 7690 |
| 44. | लिपिक | श्री. बी. यु. गडदे | तीन | 02/08/2007 | 99700 |
| 45. | लिपिक | सो. पी. एस. सदवार्ते | तीन | 29/09/1976 | 19700 |
| 46.


पुणे, दि. 3- राष्ट्रवादी डॉक्टर सेल पुणे शहर उपाध्यक्षपदी डॉ. संगीता नरेंद्र खेनट यांची निवड करण्यात आली आहे. सेलचे शहर अध्यक्ष डॉ. सुनील जगताप आणि कार्याध्यक्ष डॉ. राजेश पवार यांनी ही निवड घोषित केली आहे. डॉ संगीता खेनट यांनी गेली अनेक वर्ष सामाजिक व वैद्यकीय क्षेत्रात काम करत आहेत. त्यांनी गेल्या वर्षी जनरल प्रॅक्टिशनर असोसिएशनचे अध्यक्ष पद भूषवलेलं आहे. तसेच डॉ. खेनट यांनी राष्ट्रवादी डॉक्टर सेल च्या विविध उपक्रमामध्ये पुढाकार घेऊन डॉ संगीता माने, डॉ. कविता ढमाले, डॉ. मयुरा टेकाडे, डॉ. दीपाली वाघ, व डॉ. अनुपमा गायकवाड यांना बरोबर घेऊन एक महिला डॉक्टरांची स्वतंत्र डॉक्टर सेलची विंग तयार केली आहे. सध्या या विंगमध्ये शंभराहून अधिक महिला डॉक्टर सभासद आहेत. यावेळी डॉ. सुनील जगताप यांनी डॉ. खेनट यांच्या पुढील वाटचालीसाठी शुभेच्छा दिल्या.


हे या सरकारच्या सर्वोच्च सलागारपदी असावेत अशी गळ नेताजींनी त्यांना जाहिर रित्या घातली व राशबाबूंनी ती मान्य केली. लेफ्टनंट कर्नल ए. सी. चटर्जी हे अर्थमंत्री होते, आनंद मोहन सहाय यांना मंत्रीपद दिले गेले. एस. ए. अय्यर यांच्याकडे प्रसिद्धी व प्रचारयंत्रणेची जबाबदारी होती, कॅप्टन लक्ष्मी यांच्याकडे स्त्री संघटनाची जबाबदारी होती, ए. एन. सरकार हे कायदेसलागार होते, जगन्नाथराव भोसले, निरंजन भगत, अझिज अहमद, मोहम्मद झमन कियाणी, ए. डी. लोगनादन, एहसान कादिर व शाहनवाझ खान हे लष्कराचे प्रतिनिधी होते तर करीम गनी, देबनाथ दास, यल्लाप्पा, जॉन थिवी, सरदार इशरसिंग हे सल्लागार होते. राष्ट्रप्रमुख आणि पंतप्रधान म्हणुन शपथ ग्रहण करताना नेताजींचा कंठ दाटुन आला. काही क्षण त्यांच्या तोंडुन शब्दच फुटेना. मग स्वत:ला सावरून त्यांनी शपथ घेतली "परमेश्वराला स्मरुन मी सुभाषचंद्र बोस, भारताला आणि माझ्या ३८ कोटी बांधवांना स्वतंत्र करण्यासाठी ही पवित्र प्रतिज्ञा करीत आहे. शेवटचा श्वास घेईपर्यंत हे पुण्यदायी युद्ध मी सुरूच ठेवेन." टाळ्यांच्या कडकडाटात व त्या भारलेल्या वातावरणात सर्व मंत्रीमंडळाचा शपथविधी पार पडला. सोहळ्याची सांगता झाली ती नव्या राष्ट्रगीताने:
सब सुखकी चैनकी बरखा बरसे भारत भाग है जागा
पंजाब, सिंधु, गुजरात, मराठा, द्राविड, उत्कल बंगा
चंचल सागर बिंध हिमाला, नीला जमुना गंगा
सूरज बनकर जगपर चमके भारत नाम सुभागा, जय हो जय हो, जय हो !
सबके दिलमे प्रीत बसाये तेरी मिठी बानी
हर सुबेके हर मजहबके रहनेवाले प्राणी
सब भेद-औ-फर्क मिटाके,
सब गोदमे तेरी आके,,
गूंदे प्रेम की माला
सूरज बनकर जगपर चमके भारत नाम सुभागा, जय हो जय हो, जय हो !
सुबह सबेरे प्रेम पंखेरू तेरेही गुन गाये
बासभरी भरपूर हवाएं जीवन मे रूत लायें
सब मिल कर हिंद पुकारे,
जय आझाद हिंदके नारे,
प्यारा देश हमारा
सूरज बनकर जगपर चमके भारत नाम सुभागा, जय हो जय हो, जय हो !
( हे गीत गाताना स्वतंत्र हिंदुस्थानात कंठाकंठातुन हे गीत गायले जात असेल असे स्वप्न पाहणाऱ्या नेताजींना कल्पना नव्हती की काही दशकांनंतर हे गीत कुठे ऐकायलाही मिळणार नाही, कुणाला माहितही असणार नाही.)
स्वतंत्र देशाचे सरकार म्हणजे स्वतःचे चलन व टपाल तिकिट हे हवेच!
रुपये ५०० मूल्याचे राष्ट्रिय प्रमाणपत्र हे
जणू आझाद हिंदचे स्थैर्य व यशाची ग्वाही देत होते
जशास तसे
आझाद हिंद सेने विषयी अपप्रचार करून इंग्रजी सैन्यातील हिंदुस्थानी शिपायांना आझाद हिंदमध्ये सामिल होण्यापासून परावृत्त करण्यासाठी इंग्रजांनी सैन्यात अनेक पत्रके वाटली होती. त्याला चोख प्रत्त्युत्तर म्हणून आझाद हिंद सरकारने हिंदी शिपायांना सत्यस्थिती समजावी व त्यांनी आझाद हिंद सेनेत दाखल व्हावे यासाठी अशी पत्रके वितरीत केली. यात आझाद हिंद सेना गुलामीचे साखळदंड तोडत आहे व आता इंग्रजांचा झेंडा जमिनीला मिळाला आहे, जपानी लष्कराच्या मदतीने आझाद हिंदच्या वीरांची घोडदौड सुरू आहे असे या पत्रकांत प्रभावीपणे दाखविण्यात आले होते.


text: रोहन दत्तात्रय जंजिरे (वय ८) असे जखमी विद्यार्थ्याचे नाव आहे. याप्रकरणी विद्यार्थ्याची आई सुनिता दत्तात्रय जंजिरे (वय २८) यांनी फिर्याद दिली आहे. त्यानुसार जिल्हा परिषद शाळेचे शिक्षक चंद्रकांत सोपान शिंदे (रा.राशीन, ता.कर्जत, अहमदनगर) यांच्यावर कर्जत पोलीस ठाण्यात गुन्हा दाखल झाला आहे.


text:
स्वयं घोषणापत्र
दुबार गुणपत्रक / प्रमाणपत्र / स्थलांतर प्रमाणपत्रासाठी
फोटो
मी ____________________________________________________________ श्री. _________________________________ यांचा
मूलगा/मूलगी वय ___________ वर्ष, आधार क्रमांक (असल्यास) ________________________ व्यवसाय _________ राहणार
(पूर्ण पता पिनकोडसह) ________________________________________________________________
______________________________________________________________ मोबाईल नंबर _____________ याद्वारे घोषित करतो/करते की,
मी ____________________________________________________________ या अध्यापक विद्यालयातून डी.टी.एड परीक्षा (महिना व
वर्ष) __________________________ मध्ये द्वितीय वर्ष परीक्षा उत्तीर्ण केली आहे. माझे मूळ कागदपत्र हरवल्यामुळे मला
नोकरी निमित्त दुबार कागदपत्र मिळणेबाबत मी सदरचे स्वयंघोषणापत्र सत्य प्रतिज्ञेवर लिहून देत आहे. मी
दिलेले स्वयंघोषणापत्र खोरे सिद्ध झाल्यास भारतीय दंड संहिता आणि/किंवा संबंधित कायद्यानुसार माइथ्यावर
खर्चला भरला जाईल व त्यानुसार मी शिक्षणेस पात्र राहिल, याची मला पूर्ण जाणीव आहे.
ठिकाण :______________________ अर्जदाराची सही :_______________
दिनांक :______________________ अर्जदाराचे नाव :_______________
प्रपत्र "ड"
दुबार गुणपत्रक / प्रमाणपत्र मिळणेसाठी प्रस्ताव.
कोड क्रमांक
जा.क्र. :
दिनांक :
मा. आयुक्त,
महाराष्ट्र राज्य परीक्षा परिषद,
१५, डॉ. आंबेडकर सर्ग, पुणे-३
विषय :- दुबार गुणपत्रक / प्रमाणपत्र / स्थलांतर प्रमाणपत्र देण्याबाबत.
महोदय,
या अध्यापक विद्यालयास प्राप्त झालेला दुबार गुणपत्रक मिळणेवाचत्या अर्ज सहप्रत्याह मान्यतेस्तव सादर करण्यात येत आहे.
1. परीक्षार्थीचे नाव :-----------------------------------------------
2. परीक्षेचा महिना व वर्ष :-----------------------------------------------
3. आसन क्रमांक :-----------------------------------------------
4. विद्यालय कोड क्रमांक :-----------------------------------------------
5. परीक्षा केंद्र क्रमांक :-----------------------------------------------
6. माध्यम :-----------------------------------------------
7. परीक्षार्थीच्या नावे प्रमाणपत्र जोडले आहे काय?
8. "महाराष्ट्र राज्य परीक्षा परिषद,
पुणे" यांचे नावे पुणे येथे देय
असलेल्या राष्ट्रीयकृत बँकेच्या
डी. डी. चा तपशील
9. स्वयंधारणापत्र जोडलेले आहे काय :-----------------------------------------------
10. कोणकोणत्या दुबार प्रमाणपत्रांची मागणी केली आहे?
11. विद्यार्थ्याचा संध्याचा पत्र व्यवहाराचा पत्ता. :-----------------------------------------------
सादर परीक्षार्थीस त्याचे मामणीनुसार दुबार प्रमाणपत्र देण्यास शिफारस आहे.
आपला विश्वासु
अधिकृत प्राचार्य,
सही व शिक्का.
H:\Duplicate Prastav.docx
तुबार प्रमाणपत्रे मिळणोबाबतचा प्रस्ताव
(तुबार गुणपत्रक/ प्रमाणपत्र/ स्थलांतर)
१. संबंधित व्यक्तीचा अर्ज
२. विहीत नमुन्यात प्राचार्याचा अर्ज (प्रपत्र-ड) {अध्यापक विद्यालय बंद असल्यास} संबंधित जिल्हयामधील डायट (DIECPD) / शिक्षण निर्देशक चूहनमुंबई (पश्चिम, दक्षिण, उत्तर विभाग) यांचे शिफारस पत्र.
३. गुणपत्रक / प्रमाणपत्राची ड्यूरॉक्स प्रत.
४. स्वयं घोषणापत्र (फोटोसह)
५. तुबार प्रतिसाठी प्रति प्रमाणपत्र ₹. ५००/- प्रमाणे आयुक्त, "महाराष्ट्र राज्य परीक्षा परिषद, पुणे-३" यांच्या नावे येथे देय असलेला कोणत्याही राष्ट्रीयकृत बँकेचा धनाकर्ष (डी.डी)
६. तुबार स्थलांतर प्रमाणपत्र हवे असल्यास कोणत्या कारणासाठी स्थलांतर हवे?
याचा लेखी पुरावा.


text:
ले होते. पण प्रबोधिनीत आपण जी अभ्यास कौशल्य शिकतो किंवा ज्ञा अभ्यासाच्या चांगल्या सवबी आपल्याला लागतात त्यामुळे मी ती परीक्षा पार
करू शकले आणि मला त्या परीक्षेत सुवर्णपदक मिळालं. अभ्यास करताना मला घरामध्ये काही अडचणी होत्या पण अगदी आह्वानात्मक म्हणावं असं काही नव्हतं. मी जेव्हा प्रबोधिनीमध्ये काम करायचे तेव्हा मला दुसऱ्यं काही सुचतच नसे. अखंड प्रबोधिनीय असा तो कालखंड होता. आता प्रबोधिनी सोहळ खरंतर २२ वर्षांचा काळ गेलायद. पण या सगळ्या गोष्टी अगदी कालच घडून गेल्या आहेत असं वाटारं इतक्या ताज्या आहेत.
१९९७ ते १९८४ हा प्रबोधिनीतला शाळेत शिकतानाचा पहिला कालखंड. १९८४ ते १९९७ अशा दुसऱ्या कालखंडातील तेरा वर्षांचा काळात मला प्रबोधिनीच्या विविध उपक्रमांमध्ये, विविध विभागांमध्ये काम करण्याची संधी मिळाली. त्यातलाच एक भाग म्हणजे प्रशासनिमध्ये शिकवणा. मुख्यतः संस्कृत शिकवणाचे माझे काम होते. शाळेमध्ये शिकवणाच्या वरोबरच प्रबोधिनीच्या संस्कारासुरास आणि परंपरेसुरास अनेक उपक्रमांचे आयोजन केले होते. या काळातला वर्गशिक्षिका म्हणून काम केल्याचा अनुभव हा सगळ्यात आनंदाचा आणि अविस्मरणीय आहे. संस्कृत शिकवणाचा नवीन-नवीन पद्धती वापरून पाहिल्या. संस्कृत माध्यमातून संस्कृत भाषा शिकवणाचा प्रयत्न केला. संस्कृत संभाषण कौशल्य, संस्कृत गाणी-गोष्टी या सगळ्याचे प्रयोग केले. याबोरोबरच वर्गातिया विद्यार्थ्यांच्या एकाग्रता वाढविण्यासाठी सुरूवातीला काही गोष्टी सांगणं असेल, वाचून दाखवणं असेल असेही अनेक प्रयोग मी करून पाहिले. भारताची संस्कृती, भारताची परंपरा आणि आपल्या देशाचा इतिहास विद्याध्यायांपैकी पोचावा म्हणून अनेक उपक्रम आम्ही येतले. वेळून, कैलास लेणी असा परिसर आम्ही जाऊन पाहू आलो. कुठल्याही सहलीला जाताना कथीही सिनेमातली गाणी म्हटल्यांच मला आठवत नाही आणि त्याच्यापूर्वे मजा कमी झाल्यांचं मला खरंतर आठवत नाही. प्रवासभर म्हणता येतील इतकी पद्धे, विविध भाषेतल्या कविता मुरलिंग येत होत्या. याबोरोबरच नयांची नावं, गावांची नावं अशा वेगवेगळ्या प्रकारांचा भेंडाचा खेळल्याचेही आठवते. या सहलींचे नियोजन करताना संपूर्ण वेळेचा अंदाज येणं आणि काम वेळेत सुरू करून वेळेत संपवणे हे आपल्याला प्रबोधिनीतल्या संस्कारामुळे जमतं.
विद्यार्थ्यांच्या घडणीसाठी
प्रशालेतील अध्यापनाचा काळ अतिशय आनंदाचा होता. ज्या वर्गाची वार्षिकशिक्षिका होते त्यांच्याशी जे नात जुळलं ते आजही आठवणीत आहे. मी पाच वर्ष त्यांच्याबोरबर राहिले. मी युवती विभागातील होते, माझी विद्याधर्मिनी होते, अशा सगळ्या अनुभवाचा उपयोग मला या कामात होत गेला. अनेक उपक्रम केले त्यातला सर्वत्र लक्षात राहिलेला उपक्रम म्हणजे वार्षिक परीक्षेनंतरच्या काळात योजलेले उपक्रम. पुण्यातील माहिती मिळालेल्या सर्व द्याव-जवळ १५-१६ संग्रहालयांना भेटी आणि गटकायांने समारोप, पडसरे येथील शाळेतल्या मुलांचे स्नेहसंमेलनासाठी विविध कार्यक्रम बसवून तो कार्यक्रम करणे, भगवदीता संथा आणि पाठातर, प्रबोधिनी परिचय अन्तर्गत प्रबोधिनीतील सर्व विभागात तसेच शिवायू आणि निगडी केंद्राना भेटी अशा उपक्रमातून विविध अनुभव मुरलिंग येतले. हा वर्ग अतिशय दोखेचे होता आणि त्यांच्या वेगवेगळ्या तकारी अनेकदा येत असत. मी त्यांना तेवढ्याच शिक्षाही करायचे. पण अगदी कुटबासारखी घडू वीण असलेला असा तो माझा वर्ष होता असं म्हणाल्या हककत नाही. अजूनही आमच्या सगळ्यांकडे हा आयुष्याचा अनमोल ठेवा नकी असेल. आज आमच्या सगळ्यांमध्ये काळांच अंतर आहे, ठिकाणां वेगळी आहेत पण आमच्या मनातं अंतर नकी नाही ही मला खात्री आहे.
नागरीवस्त्या आणि तेरील भावविश्वाची ओळख
मी प्रबोधिनीची द्वितीय प्रतिवा घेतलेली होती. युवती विभागामध्ये प्रशालेय आणि अन्य प्रशालेय दलं घेतली. तिथे काही प्रयोग केले. धनकवडीसारख्या तेव्हाच्या अतिशय दुर्मिं भागात सामाहिक दल सुरू केलं. आणि रविवार पेडतलं घर ते प्रबोधिनी, किंवा घर ते धनकवडी हा सगळ्या प्रवास मी सायकलने करत होते. घराघरात जाऊन, वेगवेगळ्या पार्श्वभूमीच्या मुरलिंग एकत्र करायचं, त्यांचं दलावरच्या उपस्थितींचं सातव्यं कायम ठेवायचं, यासाठी लागणारे प्रयत्न आणि संघटना करायचं शिक्षण हे त्या काळात मिळालं. पुण्याचा पूर्वभागातील


Take A आराम ब्रेक व्यवसायाचे मालक आणि व्यापारी क्वचितच ठरलेल्या वेळेबद्दल किंवा कोणत्या वेळेस कामगारना कामावरुन सोडले पाहिजे याबद्दल विचार करतात!
जेव्हा त्यांच्या आरोग्यास त्रास होऊ लागतो तेव्हाच, कुटूंब आणि मित्रांसोबतच्या नातेसंबंधांवर परिणाम होतो किंवा त्यांना राग वाटू लागतो आणि गोष्टी बदलण्याची काही प्रेरणा आहे असे वाटू शकते.
Take A आराम ब्रेक विश्रांती घेण्यास आणि विश्रांती घेण्यासाठी वेळ देणे बर्याच पातळ्यांवर महत्वाचे आहे. विश्रांती न घेण्याचा आणि विश्रांती घेण्याचा परिणाम जीवनाच्या प्रत्येक क्षेत्रात खूप महत्त्वपूर्ण असू शकतो.Take A आराम ब्रेक
आपल्यापैकी बरेचजण इतके कठोर परिश्रम का करतात त्याचे एक कारण म्हणजे आपल्या कुटुंबाचे चांगले जीवन जगणे आणि त्यांचा आम्हाला अभिमान वाटणे. पण कमी-जास्त वेळ एकत्र घालवणे, ग्राहक किंवा ग्राहकांना वाढते महत्त्व देणे किंवा सतत चिडचिडे किंवा विचलित होणे या नात्यांच्या गुणवत्तेवर परिणाम होऊ शकते. तितकेच
◆आपण स्वतःसाठी थोडा वेळ देणे आवश्यक आहे, ◆थोडी विश्रांती घेतली पाहिजे, ◆आपल्या छंद आणि आवडीचा पाठपुरावा करावा, ◆आराम करा आणि काहीही करु नये. ◆स्वत: च्या सर्जनशील आणि कार्यक्षेत्राचे पालनपोषण करण्यासाठी वेळ देणे. म्हणजे समाधानाची आणि पूर्णतेची आणखी एक परिमाण आहे.
Take A आराम ब्रेक: असे आढळले आहे की जेव्हा थोड्या काळासाठी, अगदी थोडस फ़िरने किंवा पाणी पिण्यासाठीही ब्रेक घेतो तेव्हा आपण वारंवार आपल्याला त्रास देत असलेल्या समस्यांविषयी नवीन कल्पना आणि अंतर्दृष्टी घेऊन परत जातो.Take A आराम ब्रेक
लोक बर्याचदा म्हणतात, घाईघाईने निर्णय घेऊ नका, झोपा आणि पहा तुम्हाला सकाळी कसे वाटते.
ब्रेकघेणे फायदेशीर ठरू शकते. हे आपल्या मनाला स्थिर राहण्यास, नवीन विचारांना आणि कल्पनांना पृष्ठभागावर आणण्यास अनुमती देते.
आपल्या स्वप्नांचा पाठलाग करणे
स्वतःला आव्हान देणे आणि यशस्वी होणे सर्व काही चांगले आणि चांगले आहे. 'होय' असे म्हणणे महत्वाचे आहे आणि कधीकधी आपल्या कम्फर्ट झोनच्या बाहेर जाणे देखील आवश्यक आहे. परंतु 'नाही' असे म्हणणे देखील प्रासंगिक आहे आणि स्वतःसाठीही वेळ आणि उर्जा वाचवणे हे देखील महत्वपूर्ण आहे.
काम सामान्यत: अतिरिक्त मानसिक काम ज्यामुळे झोपेसंबंधी समस्या आणि झोपेच्या गुणवत्तेवर परिणाम होऊ शकतो. खेळा कुठलाही मैदानी खेळ, व्यायामशाळेत जाणे, आणि कदाचित मित्र किंवा कुटूंबासह वेळ सामायिक करुन एखादा सामाजिक घटक जोडणे.
जर आपणास मुख्यत: एखाद्या क्विझच्या रात्री सामील व्हायचे असेल तर बोर्ड गेम्स शोधा, क्रॉसवर्ड करणे प्रारंभ करा किंवा बुक क्लबमध्ये सामील व्हा आणि ब्रेक घेण्याचे चांगले मार्ग शोधा आणि मानसिक व्यायामासाठी वेळ द्या.
कधीकधी आपल्याला हळूहळू विश्रांती घेण्यास शिकण्याची आवश्यकता असते तेव्हा स्वयंसेवा, कदाचित एखाद्या चॅरिटीसाठी, युवा गट किंवा समुदाय प्रकल्प काहीतरी वेगळे ओळखू करू शकता आणि आपल्या आयुष्यात मूल्य वाढवू शकता.आपण आपले लक्ष कामाचे लक्ष्य, नफा, कमाई यापासून दूर ठेवतो आणि अशा प्रकारे कमी ऊर्जा-केंद्रित कोनातून आपली उर्जा एखाद्या गोष्टीकडे पुनर्निर्देशित करतो. असे केल्याने नवीन कौशल्ये शोधन्यास,वेगळ्या अजेंड्यासह कार्य करण्यास आणि स्वतःला समान स्वारस्य असलेल्या नवीन लोकांना भेटण्याची संधी मिळते.
◆आराम करा आणि कुटूंबासह विश्रांती घ्या.
योग्य संभाषणे जाणून घ्या, एकमेकांच्या बातम्या, मते आणि कथांसह ऐका आणि अद्ययावत रहा. त्यांच्यासह आपली आव्हाने सामायिक करा,जे आपल्या जवळचे लोक आहेत आणि त्यांना मदत करा. ते कदाचित आपल्या आयुष्याच्या विविध क्षेत्रात दबाव कमी करण्यास सक्षम होऊ शकतात,
◆आपल्या काही वचनबद्धतेचे आउटसोर्सिंग
घरगुती कामासाठी मदत देऊन, साफसफाई करणे, इस्त्री करणे किंवा बागकाम करणे किंवा एखाद्याला आपला जबरदस्ती नसलेली कामे संबंधित एखाद्याला पैसे देऊन आपण स्वतःस ब्रेक देऊ शकता.नोकरीसाठी सर्वोत्तम व्यक्तीला पैसे देणे म्हणजे पैसे खर्च करणे चांगले असते, परिणामी अधिक व्यावसायिक दृष्टिकोन होऊ शकतो ज्यामुळे नवीन व्यवसाय देखील निर्माण होऊ शकेल. मग दुपारी स्वत: ला आनंद देऊन आपला मोकळा वेळ चांगला वापरा.
◆संध्याकाळ


text:
जनजीवन सुरळीत होत असतानाच स्कुलबस, रिक्षा चालकांसमोर बेरोजगारीचे संकट | eSakal
School Bus And Rickshaw Driver Become Unemployed In Shrirampur Taluka
कोरोनामुळे शाळा, महाविद्यालये बंद असल्याने स्कुलबस, शालेय रिक्षाची चाके रुतली आहेत.
श्रीरामपूर (अहमदनगर) : कोरोनामुळे शाळा, महाविद्यालये बंद असल्याने स्कुलबस, शालेय रिक्षाची चाके रुतली आहेत. शाळा सुरु होण्याबाबत संभ्रम असल्याने स्कुलबससह शालेय रिक्षाचालकांची इतर काम शोधण्याची धडपड सुरु आहे. लॉकडाउन शिथीलतेनंतर जनजीवन सुरळीत होत असले तरी काम मिळत नसल्याने आर्थिक अडचणीत असल्याचे स्कुलबस चालक निलेश ठोंबरे यांनी सांगितले.
कोरोनामुळे वाहन चालकांवर खुप वाईट दिवस आले असुन 20 वर्षापासुन रिक्षा चालवुन विद्यार्थांची सेवा करतो. शाळा, महाविद्यालये बंद असल्याने रिक्षा घरासमोर उभ्या आहेत. त्यामुळे कर्जाचे हप्ते थकले आहे. घरात चार मुले असुन उपासमारी होत असल्याने त्यांना जालना येथील नातेवाईकांकडे सोडल्याचे ठोंबरे यांनी संगितले.
रोज कामाच्या शोधात घराबाहेर पडतो. परंतू काम मिळत नसल्याने रिकाम्या हाताने घरी परतावे लागते. लॉकडाऊन शिथिलतेनंतर सर्व व्यवहार सुरळीत होत आहे. परंतू प्रवासी वाहतुक अद्याप विस्कळीत आहे. वाहतुकीसाठी परवानगी मिळत नसल्याने प्रवांशीही भितीच्या छायेत आहे. कोरोनामुळे रिक्षात कुणी बसत नाही. त्यात पोलिसांची धास्ती नियमित पाऊती फाडावी लागते. सध्या काम मिळत नसल्याने पेट्रोल टाकण्यासाठी तसेच चहा पिण्यासाठी खिशात पैसे नसतात. कोरोनामुळे सर्वच आर्थिक अडचणीत सापडले असुन हातउसने पैशा मागणे मुश्किल झाले आहे. काही स्कुलबस व रिक्षाचालक सध्या भाजीपाला, फळेविक्रीसह मोलमंजुरी करुन कुटूंबाचा सांभाळ करत असल्याचे शालेय रिक्षाचालक सचिन कुटे यांनी सांगितले.
शाळा बंद असल्याने कामाच्या शोधात वणवण करण्याची वेळ स्कुलबस व रिक्षा चालकांवर आली आहे. अनेकांनी इतर लहान-मोठे व्यवसाय सुरु केले. तर काहीनी गावाकडे जावुन शेती करण्यास पसंती दिली. त्यात सदोष बियाण्यामुळे यंदा सोयाबीनची दुबार पेरणी करावी लागल्याने आर्थिक ताण वाढला असल्याचे ठोंबरे यांनी सांगितले.


text:
दादरा आणि नगर-हवेली हा भारतातील लोकसभा मतदारसंघ आहे
येथून १५व्या आणि १६व्या लोकसभेत भाजप या पक्षाचे नटूभाई पटेल तर ६व्या ते १४व्या आणि १७व्या लोकसभेत मोहनभाई डेलकर हे निवडून गेले.
निवडणूक निकाल
हे सुद्धा पहा
भारतीय लोकसभा मतदारसंघ सूची
लोकसभा मतदारसंघ
दादरा आणि नगर-हवेलीमधील लोकसभा मतदारसंघ


text:
अवघ्या एका तासाभरात्या भेटीत त्यांच्या नावाचा माझ्या नावाशी संबंध आला नसता आणि रौलेट प्रतिवृत्तांसारख्या अधिकृत प्रतिवृत्तांत त्यांच्या भाकड उल्लेख आला नसता तर त्यांचे नाव मुलातच कुठे ऐकू आले नसते. पण आता मात्र माझ्या चरित्राची आठवण जिंवत राहील तोवर तेव्ध्या भेटीपुरती तरी त्यांच्या नावायोही आठवण अगदीच पुसली जणार नाही खरी!
रौलेट प्रतिवृत्तातील माझ्याविषयीची प्रारंभिक माहिती देताना विहार पासंबंधीही जो उल्लेख आलेला आहे, तोही कसा भांत आहे तो पहा. ते प्रतिवृत्त त्यांच्या पृष्ठ ४ वर म्हणते Another paper edited by Chitpawan Bramhins in Poonia was the Vihari. Criminal proceeding were successfully taken against three successive editors for seditious articles which appeared in it, in 1906, 07, 08 Years-
आता विहारी हे पत्र पुणे येथे निघत नव्हते, तर मुंबईस. त्याचे संचालक श्री. फाटक हे 'पुणोकर' नव्हते. त्याचे पहिले संपादक श्री. चिपल्लूकर- ज्यांचा माझ्यासी परिचय झाळ्यानंतर ते अभिनव भारताचे सभासद झाले- तेही पुणोकर नव्हते. त्यांच्या मागोमाग विहारी पत्र अंतर्थपणे मी लिहू लागलो आणि माझ्या निनावी लेखामुळे
त्याची महाराष्ट्रभर प्रसिद्ध आणि खप वाढला. पण मीही 'पुणेकर' नक्हतो. त्यातही आश्चर्यची गोष्ट ही की मी निनवापणे हे पत्र चालवीत होतो हयाच्या रॉलट प्रतिवृत्तातला पत्ताही नाही. पुढे मी लंडनला गेल्यानंतर श्री. फडके हे 'विहारी' चे उघड संपादक झाले. पण तेही 'पुणेकर' नक्हते. त्यांना 'राजदोही' लेखाकरीता शिक्षा होताच श्री. मंडलिक हे उघड संपादक झाले. पण तेही पुणेकर नक्हते! त्यानाही 'राजदोही' लेखाविषयी शिक्षा झाली. तेद्दाच काय ते पत्र बंद पडले. म्हणजे, रॉलट रिपोर्टीतील वरील उतायात ठोकून दिले आहे. त्याप्रमाणे शेवटपर्यंत त्या पत्राशी कोणत्याही 'पुणेकर' चा संबंधसुद्धा नक्हता. हां, आम्ही सर्वजण 'चित्पावन ब्राम्हण' होतो इतके मात्र खरे! जाता जाता हेही उल्लेखनिय आहे की श्री. फडके नि श्री. मंडलिक हे दोघेही 'अभिनव भारता'चे सदस्य झालेले होते. परंतू हया गुप्त गोष्टीचा गुप्तसंस्थांच्या वृत्तासाठीच नेमलेल्या हया रॉलट प्रतिवृत्तातला पत्ताही नाही.
क्रांतिकारक गुप्त संस्थाचे अभिमानास्पद क्रांतिकौशल्ये!
वरील केवळ दिगदर्शनार्थ केलेल्या दोनचार गोष्टीचा उल्लखावरून हे स्पष्टपणे दिसून येईल की रॉलट प्रतिवृत्तात अनेक क्रांतिकारक गुप्त गोष्टीच्या थांगपत्तासुद्धा लागलेला नाही. त्याचप्रमाणे अनेक गोष्टीविषयी भांत नि विपर्यस्त वृत्त देण्यात आलेले आहे. मदृविषयक माहितीसंबंधीच ही स्थिती नाही तर अभिनव भारताप्रमाणेच हिंदुस्थानात पुढे निघलेल्या अनेक गुप्तसंस्थाविषयी, गुप्तकांताविषयी नि क्रांतिकारक च्यव्हर्तीविषयी अशीच कुठे तुम्युजी, कुठे भांत तर कुठे विपर्यस्त विधाने हया रॉलट प्रतिवृत्तात शेवटपर्यंत विखुललेली आहेत हयाचे जितके आश्चर्य वाटते तितकाय अभिमानाही! अभिमान अशासाठी की, रॉलट प्रतिवृत्तात जी ही उपणी आहे तिचे मुख्य कारण हेच की ज्या ब्रिटिशांच्या भारतीय शासन यंत्राच्या गुप्तचर विभागाने रॉलट समितीला क्रांतिकारका विषयाची गुप्त माहिती पुरविली त्या गुप्तचर विभागाच्या हिंदुस्थानभर पसरलेल्या, पाठीशी प्रबल राजस्तेचा पाठिंबा आणि हाती अमर्याद साधने असताही सहस्रक्षरस्थीत धूल फेकून आमच्या भारतीय क्रांतिकारक गुप्तसंस्थानी आपली गुप्त कारस्थाने यशस्वी रीतीने अनेकदा पार पाडली! खुदिराम, मदनलाल धिंग्रा, कान्हेरे, भगतसिंगापसून अगदी ओडवायरचा वध भर लंडनमध्ये सन १९४० मध्ये करणान्या उधमसिंगपर्यंत गुप्त क्रांतिकारकांची रणकृत्ये यशस्वी पार पडेतो त्यांच्या कटाचा ब्रिटिशांच्या अवाढत्य नि जगभर नावजलेल्या स्कॉटलंड सारख्या गुप्तचर विभागासही थांगपत्ता लागलेला नक्हता! आम्हा भारतीय क्रांतिकारकांच्या हया गुप्त कारस्थानी कौशल्याचा कोणास अभिमान वाटणार नाही!
ब्रिटिशांच्या गुप्तचर प्रतिवृत्तांच्या आधारावरच
भारतीय राज्यक्रांतीचा इतिहास लिहिला जाऊ नये!
येथपर्यंत मांटगामेरीच्या किंवा रॉलट समितीच्या प्रतिवृत्तांचा मी जो माइयापुरता विस्तारशः उहापोह केला आहे तो एक उदाहरण म्हणून केवळ हयाच सिद्धांताचे दिगदर्शन करण्यासाठी केला आहे की ब्रिटिशांच्या हिंदुस्थानातील काय किंवा इंग्लंडातील काय शासनीय गुप्तचर विभागाची अधिकृत म्हणविणारी जी प्रतिवृत्ते आज प्रसिद्ध झालेली आहेत किंवा जी प्रतिवृत्ते त्यांच्या लेखालयात (Record


केंद्र सरकारच्या सूचनांनंतरच आंतरराष्ट्रीय प्रवासी उड्डाणे सुरू करण्यात येतील. याबाबतची अधिकृत माहिती आम्ही वेळोवेळी देत राहू, अशी माहितीही दिल्ली विमानतळ प्रशासनाने दिली आहे.
नवी दिल्ली : दिवसेंदिवस कोरोनाग्रस्तांची संख्या वाढत चालली आहे. जनता कर्फ्यूनंतर लोकांनी रस्त्यावर उतरत जल्लोष साजरा केला. त्यामुळे फक्त एक दिवसाच्या बंदने काही होणार नाही, याची कल्पना बहुधा सरकारला आली असावी. कोरोना व्हायरसचा उद्रेक लक्षात घेता केंद्र सरकारने सोमवारी (ता.२३) एक महत्त्वाचा निर्णय घेतला.
- बातम्या ऐकण्यासाठी डाऊनलोड करा ई-सकाळचे ऍप
येत्या बुधवारपासून (ता.२५) देशांतर्गत विमान वाहतूक सेवा बंद करण्याचा निर्णय केंद्र सरकारने घेतला आहे. त्यामुळे येत्या २४ तारखेपासून व्हीव्हीआयपी व्यक्ती वगळता इतर कोणालाही देशांतर्गत विमान प्रवास करता येणार नाही. देशातर्गत प्रवासी विमान वाहतूक बंद करण्याचा निर्णय घेण्यात आला आहे. मात्र, विमानाद्वारे करण्यात येणाऱ्या मालवाहतूकीवर कोणतेही निर्बंध घालण्यात आलेले नाहीत. महाराष्ट्राचे मुख्यमंत्री उद्धव ठाकरे यांनी विमान उड्डाणे बंद करण्याची मागणी केंद्र सरकारकडे केली होती. या मागणीला केंद्र सरकारने पाठिंबा दर्शविला आहे.
- Coronavirus : 'माँ तुझे सलाम'; इटलीतील भारतीयांना सुखरूप मायदेशी घेऊन येणारी 'मर्दानी पायलट'!
दरम्यान, देशातील कोरोनाग्रस्तांची संख्या ४१५ पर्यंत पोहोचल्याची माहिती केंद्रीय आरोग्य मंत्रालयाच्या अधिकाऱ्यांनी दिली. इंदिरा गांधी आंतरराष्ट्रीय विमानतळ (आयजीआय) च्या टर्मिनल ३ वर परदेशातून भारतात येणाऱ्या सर्व विमानांवर निर्बंध घालण्यात आले आहेत. नुकत्याच परदेशातून आलेल्या सर्व प्रवाशांची तपासणी करून त्यांना घरी सोडण्यात आले आहे. आणि येत्या २९ मार्चपर्यंतची सर्व विमान उड्डाणे बंद ठेवण्यात आल्याची माहिती दिल्ली एअरपोर्टने ट्विटरच्या माध्यमातून दिली आहे.
- Coronavirus : महाराष्ट्रात कोरोनाचा तिसरा बळी; रूग्णाची संख्या...
कोरोना व्हायरसला आळा घालण्यासाठी आतापर्यंत ज्या डॉक्टर आणि विमानतळ कर्मचाऱ्यांनी कष्ट घेतले त्या सर्वांचे धन्यवाद. परिस्थिती नियंत्रणात आल्यानंतर केंद्र सरकारच्या सूचनांनंतरच आंतरराष्ट्रीय प्रवासी उड्डाणे सुरू करण्यात येतील. याबाबतची अधिकृत माहिती आम्ही वेळोवेळी देत राहू, अशी माहितीही दिल्ली विमानतळ प्रशासनाने दिली आहे.
Operations of domestic scheduled commercial airlines shall cease with effect from midnight on March 24. The restrictions shall not apply to cargo flights. #CoronavirusPandemic _URL_
— ANI (@ANI) March 23, 2020


काही लोक 'शून्य घाव शून्य तुकडे'सारखे आपले वर्तन ठेवून समोरच्याच्या समस्या जाणून त्यावर चांगला तोडगा काढतात. दोन्ही बाजूंचा फायदा करतात. अर्थात असे लोक विरळाच असतात समाजामध्ये. उलट आमच्यासारखे एक घाव दोन तुकडे करण्यास उत्सुक भरपूर सापडतील.
दिनेश हमसून हमसून रडत आमच्याशी शेकहँड करून खोलीबाहेर गेला. जाताना सारखा थँक्स म्हणत होता.
माझ्या कंपनीमधील, माझ्याच टीममधील दिनेश हा एक हुशार कर्मचारी, गेले काही दिवस अस्वस्थ दिसत होता आणि आज त्याने राजीनामा दिला होता. आता माझ्या टीममध्ये बरेच लोक आहेत आणि अधून मधून कोणी तरी राजीनामा देत असतो. मी दिनेशशी थोडा वेळ बोललो, राजीनामा मागे घेण्याबाबत चर्चा केली, पण तो काही तयार होईना. कंपनी नियमाप्रमाणे मी त्याची एक मीटिंग माझा बॉस, जतीन सावेबरोबर ठेवली.
रूममध्ये आल्यावर दिनेशला मी जे प्रश्न विचारले होते ते सोडून जतीन बोलला, "हे बघ दिनेश समोर जे पाणी ठेवले आहे ते पी, आणि दोन मिनिटं शांत बस. मी तुला राजीनामा मागे घे असे सांगत नाही. तू मनाची तयारी केली आहेस तेव्हा तुझं मन वळवण्याची काही गरज नाही आणि तू ते करणारही नाहीस." मी आणि दिनेश दोघेही एकदम अवाक् झालो कारण आम्हाला वाटले होते त्याच्या एकदम उलटेच झाले. दिनेशने पाणी प्यालं. दोन मिनिटांनंतर जतीनने विचारले, "दिनेश, तू सोडून जातोच आहेस आम्हाला, पण गेले काही दिवस तू जरा चिंतातुर दिसत होतास, काय कारण आहे?" दिनेशने सांगितले की, गावी त्याची आई एकटीच लहान भावासोबत राहते, वडील नाहीत. भावाने बरेच कर्ज करून ठेवले आहे, दारू रोज पिऊन आईशी भांडण करणे इत्यादी इत्यादी.
मध्ये दिनेश दोन वेळा सुटी काढून घरी जाऊन आला, पण काहीच फरक नाही झाला परिस्थितीत. हेच कारण होते गेले काही दिवस तो तणावाखाली होता आणि आता सर्व परिस्थितीला तोंड द्यायचे म्हणून त्याने राजीनामा दिला. कायम गावी राहून काही तरी (नेमकं काय हे त्यालाही माहीत नव्हतं.) करायचे आणि सर्व गोष्टी निस्तरायच्या असे ठरवले होते. खरे तर अतिशय साधी सोपी समस्या होती त्याची, पण लहान वयात त्याच्यावर झालेली ही अवस्था, भावाने करून ठेवलेले कर्ज, आईची करुण आर्जवं, पुढील आयुष्यातील करिअरसंबंधीची अस्पष्टता याने अगदी बावरून गेला होता तो. जतीनने त्याची सर्व अवस्था नीट जाणली आणि त्याला भरपगारी पंधरा दिवसांची सुटी आणि त्यापुढील दोन महिने घरून काम करण्याची परवानगी दिली. त्यामध्ये जर सगळे चांगले झाले तर तो ऑफिसमध्ये येऊन काम करू शकत होता, बहुधा हेच त्याला अपेक्षित होते. त्याच्या गेल्या काही महिन्यांच्या तणावाचा निचरा अवघ्या काही मिनिटांमध्ये झाला आणि दिनेशचा भावनांचा बांध फुटला. जतीनने त्याला समजावले आणि दिनेश हमसून हमसून रडत आमच्याशी शेकहँड करून खोलीबाहेर गेला. जाताना सारखा थँक्स म्हणत होता. जतीनच्या हाताखाली साधारण चारशे तरी लोक असतील. खरे तर एक दिनेश सोडून गेला तर काही फार मोठा परिणाम होणार नाही पण काही लोक 'शून्य घाव शून्य तुकडे'सारखे आपले वर्तन ठेवून समोरच्याच्या समस्या जाणून त्यावर चांगला तोडगा काढतात. दोन्ही बाजूंचा, पक्षांचा फायदा करतात, अजातशत्रू बनतात. एखादी ठिणगी आग व्हायच्या आत विझवतात. अर्थात असे लोक विरळाच असतात समाजामध्ये. उलट आमच्यासारखे एक घाव दोन तुकडे करण्यास उत्सुक भरपूर सापडतील.
काही काही घरांमध्ये हे एक घाव दोन तुकड्याचे बाळकडू लहान वयापासूनच पाजले जाते. घरातील सामायिक शेतीवरून, आजोबांच्या काळापासून असलेल्या दागिन्यांवरून, वडिलांनी पै पै जमा करून तुम्हाला शिकवत असताना बांधलेल्या घराच्या वाटणीवरून, आईने कोणाकडे राहायचे इथपासून तिच्या औषधाचे बिल कोणी द्यायचे इथपर्यंत, आमच्या मुलांकडे नीट लक्ष देत नाही म्हणून शिक्षकांपासून ते घरकामवाल्या जुन्या आयापर्यंत, आम्ही आपली जिभेची कुऱ्हाड अगदी झकास चालवतो. समोरचा दुखावला जाईल, आपल्यापासून तुटला जाईल याची तसूभरही तमा बाळगत नाही. त्या क्षणी बोलण्यामध्ये आपली जीत, शेवटला शब्द आपला असावा हाच कसोशीचा प्रयत्न असतो आपला. मग भले एक घाव दोन काय तीन तुकडे होऊ दे,फिकीर नाही त्याची.
माझी एक चुलतबहीण आहे, खरे तर आमचे कुटुंब म्हणजे दोन तुकडे करण्यामध्ये पीएचडी मिळवणाऱ्या कुटुंबांमधील एक. जवळपास सगळेच गैरसमज


text:
धुलीवंदन / धुलवड (Dhulivandan / Dulwad)
धुलीवंदन / धूलवड ( Dhulivandan / Dhulvad )
April 20, 2019, 01:52:57 AM
धुलीवंदन / धुलवड (Dhulivandan / Dulwad) New
« on: May 02, 2011, 08:22:49 PM »
मराठी सण / मराठी फेस्टिवल / मराठी फेस्टिवल्स (Marathi San / Marathi Festival / Marathi Festivals)
कुळाचार -
होळी झाल्यावर दुसर्‍या दिवशी उरलेल्या निखार्‍यांवर दूध, दही घालून शांत करतात.
होलिकेचे भस्म कपाळाला लावतात.
पंचांगात दिलेला मंत्र/प्रार्थना -
वंदितासि सुरेंद्रण ब्रह्मणा शंकरेणच
अतस्त्वां पाहिनो देवि भूते भूतिप्रदाभव ॥
अर्थ: हे होलिकादेवी तुला ब्रह्मा, विष्णु व शंकरांनी वंदन केलेलं आहे. म्हणून तू आमचे रक्षण कर आणि सर्व भूतमात्रांचे कल्याण कर व ऐश्वर्य दे.
यानंतर अभ्यंग स्नान करतात.
चंदनाच्या गंधात आंब्याचा मोहोर घालून ते मिश्रण पितात.
वसंतोत्सव साजरा करतात.
साधकाला काय करता येईल?
आपल्या घरी हा कुळाचार असल्यास भक्तीपूर्वक तो करावा.
नसल्यास, होलिकादेवीची मानसपूजा करावी.
होळी हा सण सर्व भारतात मोठया आनंदाने साजरा करतात. फाल्गुन मधील पौर्णिमेला होलिकोत्सव पाच दिवस मोठया धुमधडाक्यात साजरा केला जातो. दुस-या दिवशी धुलीवंदन साजरे केले जाते तर पाचव्या दिवशी रंगपंचमी. किती सुंदर नाही!
पूर्वी होळीसाठी मुले लाकडं, गो-या ब-याच दिवस आधीपासून जमा करून ठेवत. जेवढी लाकडं जमतील तेवढा त्यांचा आनंद वाढे. आता वृक्षतोडीमुळे ही सर्व मजा अर्थातच कमी झालेली दिसते. मोठी होळी साजरी करण्यासाठी मोकळी जागा साफ केली जाते. मुले तर आपले घर जणू विसरूनच जातात. मध्यभागी एरडांची फांदी लावतात, बाजूने जमवलेल्या गोव-या लावतात व त्यानंतर उभी लाकडे लावतात. सुंदर हाळी तयार करतात, बाजूने छान रांगोळी काढतात. संध्याकाळपर्यंत होळी छानशी रचून तयार होते.
स्त्रिया स्वंयपाक घरात गुंतलेल्या असतात. पुरण पोळीचा गोड नैवेद्य चालू असतो. महाराष्ट्रात एकही घर असे नसेल की ज्या घरी होळीच्या दिवशी पुरणपोळी नसेल. साधारण सात वाजता होळी पेटवली जाते. बायका पुरणपोळीचा नैवेद्य घेऊन येतात. होळीची मनोभावे पूजा करतात. नैवेद्य दाखवून होळीला प्रदक्षिणा घालतात. होळीत सबंध नारळही अर्पण केले जाते किंवा खोब-याच्या वाटया भाजून प्रसाद म्हणून होळीचे पूजन केले जाते.
असे म्हणतात की या होळीमधे वाईट गोष्टींचा नाश होतो. समाजातील वाईट परंपरा जाळण्याचा संदेशही होळी देते. वाईटातून नेहमीच चांगले निर्माण करण्यासाठी वाईट प्रवृत्ती नष्ट केल्या पाहिजेत. होळीभोवती मुलांचा आरडाओरड बराच वेळ असतो. साखरीचे हरकडे व कंगनही मिळतात. या हरकडयांची माळ होळीला घालतात. लहान मुलांच्या गळयातही कौतुकाने घालतात व हातात साखरेचे कंगनही घालतात. हे वेगवेगळया रंगात व आकारात, नक्षीत असते. सर्वजण ते खातातही.
होळीच्या दुस-या दिवशी 'धुलीवंदन' येते. रात्रभर होळी जळत असते. सकाळी धुगधुग असतेच पण बाजूच्या लाकडांची राखही खूप असते ही राखच मुले खेळतात. एकमेकांच्या अंगावर उडवतात व भरपूर मस्ती करतात. काही भागात धुलीवंदनाच्या दिवशीच रंगही खेळला जातो. मुलांचा संबंध दिवस धिंगाणा नि मस्ती यातच जातो. एकमेकांचे अवतार पाहण्यासारखे असतात.
होळीचा पाचवा दिवस म्हणजे ख-या अर्थाने रंगपंचमी. सर्व रंगांची उधळण म्हणजे रंगपंचमी. मोठी होळी असेल त्याठिकाणी अजून लाकडं पेटवून त्यावर मोठं टिपच ठेवतात. पाणी भरून त्यात रंग तयार करतात. मग काय रस्त्यावरून येणारे-जाणारे ही त्यांच्या तावडीतून सुटत नाही. पूर्वी वापरात येणारे रंग साधे असत. अंघोळीनंतर रंग निघून जाई. परंतू आता रसायने वापरून रंग तयार करतात. खरं तर हे रंग आरोग्याला धोकादायक आहेत परंतु उत्साहाच्या उधाणात आरोग्याकडे कोण पाहिल? मग अंगाचे हे रंग लवकर जात नाहीत. रंगपंचमीच्या दिवशी दुपारनंतर रात्रीपर्यंत मोठ-मोठे समुदाय मुलांचे नदीकडे जातांनाही दिसतात. त्यांच्या टोळया तेव्हा मोठया पाहण्यासारख्या असतात. रंगपंचमीचे रंग आपल्याला संदेश देतात हिरवा रंग भरभराटीचे प्रतीक आहे., लाल रंग उत्स्फूर्तता देतो, नारंगी रंग देशभक्ती सांगतो, पिवळा रंग वैभव व चैतन्य देत


नवरात्री म्हणजे स्त्री शक्तीचा जागर. याच निमित्ताने स्टार प्रवाहच्या नायिकांनी शुभेच्छा देत स्त्री-स्वातंत्र्य आणि सबलीकरण याविषयीची रोखठोक मतं मांडली आहेत.
'छत्रीवाली' मालिकेतील मधुरा म्हणजेच नम्रता प्रधानने नवरात्रौत्सवाच्या शुभेच्छा देत, महिलांनी स्वावलंबी होणं गरजेचं आहे हा मुद्दा अधोरेखित केलाय. संसाराचा गाडा सांभाळताना मुलांचं संगोपन करणारी, नोकरी करुन घराला आधार देणारी 'ती' ही कर्ती स्त्रीच असते असं मधुराला वाटतं. या कर्त्या स्त्रीचा सन्मान हा व्हायलाच हवा असं मत नम्रताने व्यक्त केलंय.'छत्रीवाली' मालिकेमधून मधुराच्या रुपात हीच कर्ती स्त्री साकारण्याची संधी मिळाल्याचा आनंदही नम्रताने या निमित्ताने व्यक्त केलाय.
'छोटी मालकीण' मालिकेतील रेवतीने संसारासोबतच शिक्षणाचा ध्यासही घेतलाय. लग्नानंतर संसारातच अडकून न राहता आपले छंद आपल्या आवडी-निवडी प्रत्येक स्त्रीने जपायला हव्यात असं तिला वाटतं. इच्छेपुढे आभाळही ठेंगणं असतं. स्त्री शिक्षित असेल तर संपूर्ण कुटुंबाला ती योग्य दिशा देऊ शकते. त्यामुळेच तर लग्नानंतरदेखिल रेवती म्हणजेच 'छोटी मालकीण' आपलं शिक्षिका होण्याचं स्वप्न पूर्ण करणार आहे.
'नकळत सारे घडले'मधील नेहा म्हणजेच नुपूर परुळेकरच्या मते परंपरेसोबतच आधुनिक विचारांची कास धरणंही महत्त्वाचं आहे. गगनभरारीचं स्वप्न पाहण्याचा आणि ते सत्यात उतरवण्याचा अधिकार प्रत्येक स्त्रीला आहे. मालिकेत नेहाच्या रुपात आदर्श आई, आदर्श सून, आदर्श पत्नी ते यशस्वी डॉक्टर या भूमिकेत वावरायला मिळत असल्याचा विशेष आनंद नेहाला वाटतो.
'ललित २०५' मधील भैरवी म्हणजेच अमृता पवारच्या मते स्त्री हे आदिशक्तीचे रुप आहे. तिच्यामध्ये अफाट शक्ती होती, आहे आणि राहणारच. त्यामुळेच तर कितीही दु:खाचे कसोटीचे प्रसंग आले तरी ती त्याचा सामना खंबीरपणे करु शकते. हाच खंबीरपणा भैरवीमध्ये आहे. आपल्यातल्या खऱ्या शक्तीचा शोध घेतला तर कोणतीच गोष्ट अवघड नाही असं अमृता पवारला वाटतं.